TAWAF WADA UMRAH & HAJI: Hukum, Niat & Cara Melakukan

Apakah hukum dan cara melaksanakan Tawaf Wada?

Panduan ini akan menerangkan secara lengkap mengenai tatacara perlaksanaan Tawaf Wada Umrah & Haji.

Dalam panduan ini, saya akan cuba memudahkan dan meringkaskan seboleh mungkin agar dapat membantu anda memahami dengan mudah.

Isi Kandungan

Maksud Tawaf Wada
Niat Tawaf Wada
Hukum Tawaf Wada
Adakah Perlu Melakukan Tawaf Wada Jika Ingin Ke Taif?
Syarat Sah Tawaf Wada
Persiapan Sebelum Tawaf Wada
Cara Melakukan Tawaf Wada
Bacaan Semasa Tawaf
Tawaf Pusingan 1
Tawaf Pusingan Ke-2
Tawaf Pusingan Ke-3
Tawaf Pusingan Ke-4
Tawaf Pusingan Ke-5
Tawaf Pusingan Ke-6
Tawaf Pusingan Ke-7
Doa Selepas Tawaf Wada
Hukum Tawaf Wada Bagi Orang Sakit
Larangan Selepas Tawaf Wada
Perkara Yang Boleh Dilakukan Selepas Tawaf Wada’
Soalan Lazim Berkaitan Tawaf Wada

Maksud Tawaf Wada

Tawaf Wada adalah ‘Tawaf Selamat Tinggal’ wajib dilakukan bagi mereka yang hendak meninggalkan Makkah jarak 2 marhalah (91 kilometer) atau lebih.

Sesiapa yang sengaja meninggalkannya tanpa sebarang keuzuran adalah berdosa dan dikenakan Dam.

Bagi yang jatuh sakit juga diwajibkan walaupun terpaksa berusung atau pun berkenderaan, selagi tidak membahayakan nyawanya dan ia mampu membayar upahnya.

Niat Tawaf Wada

Lafaz niat Tawaf Wada adalah seperti berikut:

Allahumma, Inni Uriidu Tawafa Baitika Al-Harami Sab’ata Asywat Tawafa Al-Wada’i Fayassirhu Li Watqabbalhu Minni Lillahi Ta’ala.

Sahaja aku tawaf di Baitullah ini, tujuh pusingan kerana tawaf selamat tinggal, maka permudahkanlah pekerjaanku dan terimalah kerana Allah Taala.

Hukum Tawaf Wada

Menurut mantan Mufti Wilayah Persekutuan,
Dato’ Dr. Zulkifli Mohamad Al-Bakri
, Hukum Tawaf Wada adalah terbahagi seperti berikut:

Tawaf Wada adalah
diwajibkan
 bagi
mereka yang menunaikan haji
 kerana hadith yang diucapkan oleh Rasulullah SAW supaya menjadikan Tawaf Wada sebagai ibadah akhir sebelum meninggalkan Makkah adalah ditujukan kepada jemaah haji ketika peristiwa Hajjatul Wada.

Tawaf Wada ketika ingin pulang daripada melakukan
umrah adalah sunat
, afdhal dan sangat dituntut, tetapi ia tidaklah wajib untuk dilakukan berdasarkan pendapat majoriti ulama’.

Mereka yang telah selesai melakukan umrah dan ingin meninggalkan Makkah dan tidak mempunyai keuzuran yang menghalangnya, maka lakukanlah tawaf Wada. Ini berdasarkan umum hadith Nabi SAW.

Nota

Beberapa perkiraan perlu diambil perhatian seperti jumlah jemaah yang amat ramai di dataran Kaabah atau berlakunya wabak seperti Covid-19 dan lain-lain wabak di samping kemampuan jemaah tersebut daripada segi kesihatan dan daya tahan.

Semoga hal ini menjadi asas kepada pertimbangan untuk melakukan tawaf wada’ sama ada ia perlu dilakukan atau tidak.

Rujukan:

#1332: Hukum Tawaf Wada’ Ketika Umrah

Adakah Perlu Melakukan Tawaf Wada Jika Ingin Ke Taif?

Menurut keputusan Resolusi Muzakarah Haji Peringkat Kebangsaan ke–36 Musim Haji 1441H yang bersidang pada 22- 23 November 2019 bersamaan 24-25 Rabi’ul Awwal 1441 Hijrah telah memutuskan berkenaan
 wajib melaksanakan Tawaf Wada’ bagi individu yang ingin meninggalkan Bait al-Haram ke bandar Taif kerana melepasi jarak qasar (2 marhalah)
.

Rujukan:

AL-KAFI #1789: HUKUM TAWAF WADA’ MUSAFIR KE TAIF

Syarat Sah Tawaf Wada

Berikut adalah syarat sah bagi sesuatu Tawaf Wada yang dilakukan:

Tidak boleh dilakukan kecuali setelah sempurna melakukan Tawaf Rukun (Rukun Umrah atau Rukun Haji).

Hendaklah bersegera meninggalkan Makkah kecuali kerana perkara berkaitan solat atau perjalanan.

Persiapan Sebelum Tawaf Wada

Antara persiapan yang boleh dilakukan sebelum mengerjakan Tawaf Wada adalah seperti berikut:

Dapatkan maklumat penerbangan pulang dari Pejabat Maktab (bagi yang akan pulang ke Malaysia atau ke Madinah)

Persiapan dan kemaskini semua barang keperluan (jika berhajat hendak belikan barangan belilah sebelum melakukan Tawaf Wada’)

Beg bagasi di bawa ke lobi untuk urusan angkut ke bas oleh muassasah (ikut jadual yang dikeluarkan oleh Pejabat Maktab)

Berwuduk dan pergi Tawaf Wada’ dalam tempoh 5 atau 4 jam (sebelum bertolak meninggalkan Makkah (ilkut jadual dan arahan yang dikeluarkan oleh Pejabat Maktab)

Tidak perlu memakai pakaian ihram

Tidak perlu keluar ke miqat

 Cara Melakukan Tawaf Wada

Segala syarat dan cara melakukannya adalah
sama
 seperti
Tawaf Rukun
 tetapi
hukum niatnya
 adalah
wajib.
Selepas selesai tawaf disunatkan
Solat Sunat Tawaf
dua rakaat kemudian berdoa di belakang Multazam.

Lepas itu barulah keluar dan masjid dengan cara biasa dan tiada sayugia dengan berundur ke belakang.

Bacaan Semasa Tawaf

Rasulullah ﷺ dan para sahabat tidak pernah mengkhususkan bacaan-bacaan tertentu ketika melakukan tawaf pertama, kedua, ketiga dan seterusnya. Apa yang disebut oleh Baginda Rasulullah ﷺ adakah doa antara Rukun Yamani dan Hajarul Aswad di setiap pusingan.

Sebahagian doa-doa yang dipaparkan digunakan adalah dipilih daripada doa yang ma’thur dan ringkas bagi memudahkan para jemaah haji dan umrah yang melakukan tawaf buat pertama kali.

Tawaf Pusingan 1

1.
 Ketika hendak memulakan tawaf berdirilah menghadap  Kaabah, iaitu diantara Rukun Yamani dengan Rukun Hajarul Aswad.

2.
 Kemudian, berjalanlah dengan cara mengirikan Kaabah (Kaabah di sebelah bahu kiri kita).

3.
 Apabila sampai di Rukun Hajarul Aswad (penjuru kaabah yang terletaknya Hajarul Aswad), maka sunat untuk berniat tawaf:

Niat Tawaf Wada

Allahumma, Inni Uriidu Tawafa Baitika Al-Harami Sab’ata Asywat Tawafa Al-Wada’i Fayassirhu Li Watqabbalhu Minni Lillahi Ta’ala.

Sahaja aku tawaf di Baitullah ini, tujuh pusingan kerana tawaf selamat tinggal, maka permudahkanlah pekerjaanku dan terimalah kerana Allah Taala.

Nota
:

Niat hendaklah dilafazkan dan ditanamkan dalam hati sebelum tapak kaki memijak garisan hitam (yang menandakan arah Hajar Aswad) dan ketika tangan melambaikan ke arah Kaabah.

4.
 Setelah berniat, mulakan tawaf wada. Jika ada berkesempatan, ambillah kesempatan mengucup Hajarul Aswad. Jika orang terlalu ramai dan sesak, maka cukuplah dengan melakukan istilam.

Istilam bermaksud melambaikan atau memberi isyarat tangan ke arah Hajarul Aswad dan mencium tangan itu dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

Nota:

Istilam adalah perbuatan melambaikan tangan ke arah Kaabah dan diulangi pada setiap pusingan tawaf apabila kita sampai di penjuru Hajarul Aswad.

5.
 Selesai istilam, teruskan melakukan tawaf mengelilingi Kaabah.

6.
 Semasa sedang melakukan tawaf, disunatkan membaca doa.

Antara doa-doa yang ma’thur yang boleh dibacakan semasa tawaf pusingan pertama adalah seperti berikut:

Doa Taubat

Allahumma Inni ZhoLamTu Nafsi ZulMan KaTsiRan, Wa Laa YaghFiruz-DzuNuuBa ilLaa AnTa, FaghFirLi MaghFiroTan Min InDiKa, WarHamNi inNaka AnTal GhoFuuRur-RoHim

Ya Allah, aku telah banyak berbuat dosa terhadap diri sendiri, sedangkan yang mengampuni segala dosa itu tidak lain hanyalah Engkau, maka berilah aku keampunan dan kasihanilah aku. Sesungguhnya Engkau Yang Maha Pengampun lagi Maha Pemurah. (Riwayat al Bukhari dan Muslim)

Doa Taubat Nabi Yunus

Laa iLaaHa ilLaa Anta SubHaaNaKa inNii KunTu Minal ZhoLimin

Tidak ada tuhan melainkan hanyalah Engkau, Maha Suci Engkau, sesungguhnya aku ini termasuk orang yang zalim

Penghulu Istighfar

AllaahumMa Anta Rabbii Laa ilaaha illaa AnnTa Kholaq-tanii Wa Anaa ‘Abduka Wa Anaa ‘Ala ‘Ahdika Wawa’ Dika Mas-tatha’-tu Auudzu-bika Min Syarrimaa Sona’-tu Abuu-U Laka Bini’matika ‘Alayya Wa Abuu-U Bidzanmmbi, Faghfirlii Fainnahu Laa Yagh-Firudz-zunuuba Illaa Annta.

 Ya Allah, Engkaulah Tuhanku, Tiada Tuhan melainkan hanya Engkau, Engkaulah yang mencipta diriku, aku sebagai hambaMu, aku tetap setia kepadaMu sebagaimana sumpah yang telah aku ikrarkan sesuai dengan kemampuanku, aku mohon perlindungan kepadaMu daripada keburukan yang aku buat, aku mengakui atas kurnian nikmatMu terhadapku dan aku mengakui dosa-dosaku, maka ampunilah aku kerana sesungguhnya tiadalah yang dapat mengampuni segala dosa kecuali Engkau.

Doa Istighfar

AllahumMag-FirLi Maa QadDamTu, Wa Maa Akh-KhorTu, Wa Maa AsRarTu Wa Maa A’LanTu, Wa Maa AnTa A’LaMu BiHi MinNi. AnTal-MuQaddim Wa Antal-MuAkh-Khir, Laa IlaaHa ilLaa Anta

Ya Allah, ampunilah dosaku yang telah lalu dan kemudian, yang aku lakukan secara sembunyi mahupun secara terang-terangan. Engkau sahajalah yang lebih mengetahui daripadaku, Engkaulah yang terdahulu dan Engkaulah yang terkemudian, tiada tuhan melainkan Engkau.

Doa Memohon Dilindungi Daripada Segala Yang Buruk

AllahumMa Inni Aa-‘UuDzuBika Mina MunKaRaaTil-Akhlaq Wal A’MaaLi Wal AhWaa-ie Wal AdWaa-ie

Ya Allah, aku mohon perlindunganMu daripada akhlak yang tidak baik, daripada segala perbuatan yang tidak baik, daripada segala nafsu yang tidak baik dan daripada segala penyakit yang berbahaya (Riwayat al-Tirmizi)

7.
 Seterusnya, setiap kali apabila sampai pada Rukun Yamani, hendaklah kita mengangkat tangan sambil mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

8.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

9.
 Ini dikira satu pusingan (selesai pusingan pertamaa) dan anda masih berbaki enam (6) pusingan lagi.

Tawaf Pusingan Ke-2

10.
 Lakukan  istilam pada Hajarul Aswad.

11.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan kedua adalah seperti berikut:

Doa Kesejahteraan Rumah Tangga

RabbaNa HabLana Min AzWaaJiNa Wa DzurRiyyaTina QurraTa A’yun Waj’Alna LilMuttaQiiNa ImaaMaa

Wahai Tuhan kami, kurniakanlah kami daripada isteri-isteri dan zuriat keturunan kami penyejuk hati dan jadikan diri kami sebagai pimpin golongan yang bertakwa.

Doa Supaya Nama Harum

Robbi Habli HukMan Wa AlHiqNi BisSooLihin Waj’Al-Li LiSaaNa SidQin Fil AaKhiRin Waj-‘Alnii Min WaroTsaTi JannaTin-Na’im

Ya Tuhanku, berilah aku ilmu dan bawalah aku dapat berkumpul bersama orang-orang yang soleh, jadikan aku mempunyai nama (yang baik) oleh golongan generasi selepas kami, dan jadikanlah aku sebahagian daripada orang yang dapat mewarisi syurga.

Doa Murah Rezeki

AllahumMag-FirLii DzanBi, Wa Was-SigLi Fii DaaRii Wa BaaRikLii Fii RizKii

Ya Allah, ampunilah dosa, luaskanlah kelapangan dalam rumah tanggaku dan berkatilah untukku pada rezekiku.

Doa Agar Ibu Bapa Diberi Keampunan

RabbaNag-FirLii Wa LiWaa LiDayYa Wa Lil MukMiNina YauMa YaQuuMul Hisabb

Ya Tuhan kami, ampunilah aku, kedua-dua ibu bapaku dan semua kaum Muslimin pada hari kiamat.

Doa Agar Dikurniakan Keindahan Akhlak

AllahumMa KaMaa HasSanTa KholQii Fa Hassin KhuluQii

Ya Allah, sebagaimana Engkau telah memperelokkan kejadianku, maka perelokkan pula akhlakku.

12.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

13.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

14.
 Maka selesailah pusingan kedua dan anda masih berbaki lima (5) pusingan lagi.

Tawaf Pusingan Ke-3

15.
 Lakukan  istilam pada Hajarul Aswad.

16.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ketiga adalah seperti berikut:

Doa Bersyukur

Ya Rabbi Lakal Hamdu Kama YanBaGhii LiJaLaaLi WajHika Wa ‘AziiMi SulThooNik

Ya Tuhanku! Bagi-Mu segala puji sebagaimana semestinya, demi keagungan wajah-Mu (keredhaan-Mu) dan kebesaran kekuasaan-Mu.

Doa Menolak Bala

AllahumMa Inni A-‘UuDzuBika Min JahDil Bala’ Wa DaroKis-SyaQa’, WaSuu-il Dho’, Wa SyaMaaTaTil A’-Daa’

Ya Allah, sesungguhnya aku belindung denganMu daripada bala yang berat, daripada kesusahan yang bersangatan pada urusan dunia dan kesempitan ke atasnya, daripada takdir yang membimbangkan dan daripada kegembiraan musuh terhadap musibah yang menimpa.

Doa Agar Dilunasi Hutang

AllahumMa Inni A-‘UuDzuBika Minal Hazan. Wa A-‘UuDzuBika Minal Ajzi Wal Kasal. Wa A-‘UuDzuBika Minal JunNi Wal Bukh, Wa A-‘UuDzuBika Min GhoLaBatid DayNi Wa QahRir-Rijal

Ya Allah aku memohon perlindungan kepadaMu daripada ditimpa dukacita dan kesusahan. Aku memohon perlindunganMu daripada sikap lemah dan malas. Aku memohon perlindunganMu daripada sikap pengecut dan bakhil. Aku memohon perlindunganMu daripada lilitan hutang dan penindasan orang.

Doa Memohon Perlindungan Daripada Segala Ujian Hidup

AllahumMa Inni A-‘UuDzuBika Min FitNatin-Narr Wa ‘AdzaaBin-Narr Wa FitNatil-Qobri Wa ‘AdzaaBil-Qobri Wa Min SyaRi FitNatil GhiNaa Wa Min SyarRi FitNatil Faqri, Wa A-‘UuDzuBika Min SyarRi FitNatil MasiiHid-Dajjal

Ya Allah aku memohon perlindunganMu daripada ujian dan seksaan api neraka, daripada ujian dan seksaan kubur, daripada ujian kemewahan dan kekayaan, daripada ujian kemelaratan hidup dan aku mohon perlindungan daripada kejahatan fitnah al-Masih dajjal.

Doa Agar Dihapuskan Dukacita & Diberi Kegembiraan

AllahumMa InNi AbDuka, WabNu AmaTik, NaaSiYati BiyaDika MaaDhin FiyYa HukMuka, ‘AdLun FiyYa QoDhoo-Uka, As-Aluka BiKulLis-Min HuWaLaka, SamMaiTa Bihi NafSaka, Au AnZal-Tahu Fii KitaaBika, Au ‘AllamTu A-HaDan Min KholFika, Awis-Ta’-TsarTa Bihi Fii ‘ilmil-Ghoibi ‘inDaka, An Taj-‘Alal Qur-AaNa Robii’A QolBi Wa NuuRo SodRi, WaJaLaa’ HuzNii WaDzaHaaBa HamMi.

Ya Allah, inilah aku hambaMu yang lelaki, anak hambaMu yang perempuan, ubun-ubunku ada di tanganMu, undang-undang peraturanMu berlaku ke atasKu, undang-undang keputusanMu wajar ke atas diriku. Aku mohon kepadaMu dengan segala nama sebutanMu, yang Engkau sendiri menamakan diriMu demikian atau yang Engkau wahyukan dalam kitab suciMu atau yang Engkau khabarkan kepada salah seorang makhlukMu atau Engkau khususkan untuk dirimu sendiri di luar pengetahuan manusia, agar Engkau menjadikan al-Quran yang agung itu penenang hatiku, cahaya mataku, penghibur kesedihanku dan pelenyap dukaku.

17.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

18.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

19.
 Maka selesailah pusingan ketiga dan anda masih berbaki empat (4) pusingan lagi.

Tawaf Pusingan Ke-4

20.
 Lakukan  istilam pada Hajarul Aswad.

21.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-4 adalah seperti berikut:

Doa Atas Nikmat Islam

alḥamdu lillāhillażī hadānā lihāżā, wa mā kunnā linahtadiya lau lā an hadānallāh

Segala puji bagi Allah yang telah memimpin kami di jalan ini (Islam), jika tidak ada pimpinan daripada Allah, nescaya kami akan kehilangan pimpinan

Doa Agar Ditetapkan Dalam Iman & Islam

rabbanā lā tuzig qulūbanā ba‘da iż hadaitanā wa hab lanā mil ladunka raḥmah, innaka antal-wahhāb

Wahai Tuhan kami, janganlah Engkau memesongkan hati kami sesudah Engkau memberi hidayah kepada kami, kurniakan kepada kami rahmat daripada sisiMu, sesungguhnya Engkaulah Tuhan Yang Maha mengurniakan

Doa Agar Diberi Keselamatan Dan Kesejahteraan

Allahumma Inni As-Alukal AfWa Wal-‘AaFiyah Fid-DunYaa Wal AaKhirah

Ya Allah, aku memohon kepadaMu keampunan serta kesejahteraan di dunia dan akhirat (Riwayat Ibn Majah)

Doa Agar Dipelihara Kesihatan

AllahumMa Inni A-‘UuDzuuBika Min ZaWaaLi Ni’MatiKa WataHawWali ‘AaFiyaTika

Ya Allah, aku mohon perlindunganMu daripada hilangnya nikmat kurniaanMu, daripada dihilangkan atau berubah keadaan kesihatan pemberiaanMu, daripada datangnya balasan seksa yang mendadak dan daripada segala kemurkaan.

Doa Agar Mencakupi Segala Macam Doa

AllahumMa InNa Nas-Aluka Min Khori Maa Saa-Alaka ManHu Nabiyyuka Muhammad SAW Wa Na-‘UuDzuBika Min SyarRiMas Ta-‘AaDza MinHu Nabiyyuka Muhammad SAW Wa inTal MusTa’AaNu Alaykal BaLaaGhu Wa Laa HawLa WaLaa QuwwaTa ilLaa Billahi

Ya Allah, aku memohon kepadaMu kebaikan apa yang dipohon oleh NabiMu Muhammad ﷺ, aku memohon perlindungan daripadaMu daripada keburukan apa yang pinta perlindungan oleh NabiMu Muhammad ﷺ, Engkaulah tempat meminta pertolongan dan Engkaulah yang menyampaikan segala sesuatu, tiada daya mahupun upaya melainkan dengan pertolongan Allah (Riwayat al-Tirmizi)

22.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

23.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

24.
 Maka selesailah pusingan keempat dan anda masih berbaki tiga (3) pusingan lagi.

Tawaf Pusingan Ke-5

25
.
 Lakukan istilam pada Hajarul Aswad.

26
.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-5 adalah seperti berikut:

Doa Agar Tidak Tidak Menjadi Orang Yang Zalim Dan Jahat

rabbanā lā taj‘alnā ma‘al-qaumiẓ-ẓālimīn

Wahai Tuhan kami! Janganlah Engkau jadikan kami bersama orang-orang yang zalim

Doa Memohon Keputusan Terbaik Dalam Sesuatu Urusan

rabbanaftaḥ bainanā wa baina qauminā bil-ḥaqqi wa anta khairul-fātiḥīn

Wahai Tuhan kami, hukumkanlah antara kami dan kaum kami dengan kebenaran (keadilan), kerana Engkau jualah sebaik-baik Hakim.

Doa Memohon Agar Dipermudahkan Segala Urusan

rabbanā ātinā mil ladunka raḥmataw wa hayyi’ lanā min amrinā rasyadā

“Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami”.

Doa Agar Dikurniakan Kekuatan

rabbanā afrig ‘alainā ṣabraw wa ṡabbit aqdāmanā wanṣurnā ‘alal-qaumil-kāfirīn

Wahai Tuhan kami! Limpahkanlah sabar kepada kami, dan teguhkanlah tapak pendirian kami serta menangkanlah kami terhadap kaum yang kafir

Doa Agar Dijauhi Zina

Allahummag-Fir DzanBi Wa Thoh-Hir Qolbi, Wa Hassin FarJii

Ya Allah, ampunilah dosaku, sucikanlah hatiku dan peliharalah kemaluanku. (Riwayat Ahmad)

12.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

13.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

27.
 Maka selesailah pusingan kedua dan anda masih berbaki lima (5) pusingan lagi.

Tawaf Pusingan Ke-6

28.
 Lakukan  istilam pada Hajarul Aswad.

29.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-6 adalah seperti berikut:

Doa Ketika Dalam Kesusahan

Laa iLaaHa ilLallahul ‘AziiMul Halim, Laa iLaaHa ilLallahu Robbul ‘ArSyil ‘Azimm, Laa IlaHa ilLallahu Robbus-SamaWaaTi Wa Robbul Ardh, Wa Robbul Arsyil Karim

Tiada than selain Allah Yang Maha Agung lagi Maha Penyantun, tiada than selain Allah, Tuhan pemilik Arasy Yang Maha Agung, tiada than selain Allah, Tuhan pemelihara langit dan Tuhan pemelihara bumi dan Tuhan pemilik Arasy Yang Maha Mulia.”

(Riwayat Ahmad)

Doa Memohon Kemudahan

AllahumMa Laa SahLa ilLaa Maa Ja’AlTahu SahLaa, Wa Anta Taj-‘Alul HazNa Izaa Syi’Ta SahLaa

Ya Allah, tiadalah kemudahan melainkan jika Engkau jadikannya mudah dan Engkau menjadikan kesusahan itu mudah jika Engkau kehendaki. (Riwayat Ibnu Hibban)

Doa Memohon Berada Dalam Kebenaran

AllahumMa Inni As-Aluka Fi’Lal KhoiRooTi Wa TarKal-MunKaRat, Wa HubBal MasaaKin, Wa in TaghFiRaLii Wa TarHaMaNii, Wa iDzaa ArodTa FitNatan Fii QauMin FataWaf-Fani GhoiRo MafTun

“Ya Allah, sesungguhnya aku memohon kepada-Mu agar sentiasa dapat mengerjakan kebalkan, meninggalkan kemungkaran dan mencintai orang-orang miskin. Ampunilah aku dan kasihanilah aku. Sekiranya Engkau hendak menurunkan bencana, maka matikanlah aku dalam keredaan-Mu lebih dahulu hingga aku tidak tertimpa musibah tersebut.” (Riwayat Ahmad)

Doa Memohon Perlindungan Daripada Perbuatan Buruk Orang Yang Hampir Dengan Kita

AllahumMa Inni Aa-‘UuDzuBika Min JaaRil Suk’ Wa Min ZawJin TuSyay-YiBuNii Qoblal MaSyibb, Wa Mun Waladin YaKuuNu ‘AlayYa Riba, Wa Min MaaLin YakuuNu AlayYa ‘AdzaaBan Wa Min KhoLiiLin Maa Kirin ‘iiNuHuu TaRaaNi WaQolBuhu Tar’AaNi in RoAy HasanaTan DaFaaNaha, Wa iiZaa RoAy Sayyi-Atan Adzaa-‘AHaa

Ya Allah, aku memohon perlindungan-Mu daripada jiran yang jahat, pasangan yang menjadikan aku tua sebelum aku tua, anak yang menjadikan aku susah, harta yang menjadikan aku terseksa dan kawan yang khianat yang matanya memerhatikanku, apabila dia melihat kelebihanku disembunyikannya, apabila dia melihat kekuranganku disebarkan.” (Riwayat al-Tabarani dalam kitab al-Dua)

Doa Mendapat Rezeki Yang Berganda

Allahummaj-‘Alni Min A’Dzomi ‘AbaDika NaSiiBan Fii Kulli KhoiRin TaqSiMuHul GhoDaaTa Wa NuuRaa TahDi Wa RahMatan TanSyuRuHaa Wa RizQan TabSuThuHu Wa DhurRan TakSyiFuHu WaBaLaa’ TarFa’U-Hu Wa FitNatan TasRiFuHa

“Ya Allah, jadikan aku dalam kalangan hamba-Mu yang mendapat bahagian yang hebat pada cahaya yang Engkau kurniakan sebagai hidayat, rahmat yang Engkau sebarkan, rezeki yang Engkau lapangkan, bahaya yang Engkau selamatkan, bala yang Engkau angkatkan, (elakkan) fitnah yang Engkau jauhkan dan keburukan yang Engkau hindarkan.” (Riwayat al-Tabarani)

30.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

31.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

32.
 Maka selesailah pusingan keenam dan anda masih berbaki satu (1) pusingan lagi.

Tawaf Pusingan Ke-7

33.
 Lakukan  istilam pada Hajarul Aswad.

34.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-7 adalah seperti berikut:

Doa Kesejahteraan Ibu Bapa

rabbirḥamhumā kamā rabbayānī ṣagīrā

“Wahai Tuhanku, cucurilah rahmat kepada mereka berdua sebagaimana mereka telah mencurahkan kasih sayang, memelihara dan mendidikku semasa kecil.”

Doa Memohon Kecukupan Keperluan

ḥasbiyallāhu lā ilāha illā huw, ‘alaihi tawakkaltu wa huwa rabbul-‘arsyil-‘aẓīm

“Cukuplah bagiku Allah (yang menolong dan memeliharaku) tiada tuhan (yang berhak disembah) melainkan Dia; kepada-Nya aku berserah diri dan Dialah yang mempunyai Arasy yang besar.”

Doa Menghindari Fitnah

AllahumMa Inni A’UuZu Bika Min ‘AzaaBi JahanNam, Wa Man ‘AzaaBil Qobri, Wa Min FitNatil MahYa Wal Mamat, Wa Min SyarRi FitnaTil-MasiiHid-Dajjal

“Ya Allah, aku memohon perlindungan daripada azab api neraka, azab kubur, fitnah kehidupan, kematian dan fitnah al-Masih al-Dajal.” (Riwayat Muslim)

Doa Memohon Dikurniakan Anak Yang Soleh Atau Solehah

rabbi hab lī mil ladunka żurriyyatan ṭayyibah, innaka samī‘ud-du‘ā’

“Wahai Tuhanku, kurniakan aku dari sisi-Mu zuriat keturunan yang baik. Sesungguhnya, Engkau sentiasa mendengar lagi memperkenankan.”

(Surah Ali ‘Imran 3: 38)

Doa Memohon Kecintaan Allah

AllahumMa Inni As-Aluka HubBaka, Wa HubBa Man YuHibBuka, Wal ‘Amalal-lazi YuBalLi-RghuNi HubBaka, AllahumMaj-‘Al HubBaka AhabBa ilayya Min Nafsi Wa Ahli, Wa Minal Maa il-BaaRidi.

Ya Allah aku memohon curahan cinta-Mu dan kecintaan orang-orang yang mencintai-Mu serta memohon curahan amal yang dapat menghantar diriku mencintai-Mu. Ya Allah jadikanlah kecintaan kepada-Mu lebih tertanam dalam jiwaku melebihi kecintaanku kepada diri sendiri, keluargaku dan air yang sejuk.

(Riwayat al-Tirmidzi)

35.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

36.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

37.
 Maka selesailah pusingan ketujuh dan ibadah tawaf wada tersebut.

Seterusnya, anda boleh mengerjakan
Solat Sunat Tawaf
 dan membaca doa perpisahan selepas Tawaf awada di belakang Multazam. Doanya seperti di bawah.

Doa Selepas Tawaf Wada

Selepas selesai tawaf wada, maka bergeraklah ke belakang Multazam dan bacalah doa khas ini:

Allāhumma Lā Taj‘Al Hadhā Ākhira ‘Uhdi Bi-Baytika Al-Harām, Wa In Ja-‘AlTahu Ākhira ‘Uhdi, Fa‘Awwidhnī Bil-Jannah, Yā Arham Ar-Rāhimīn.

Maksudnya:

Ya Allah Ya Tuhanku! Janganlah dijadikan tawaf dan ziarah hamba ini sebagai kali yang penghabisan di Baitullah. Jika sekiranya ditakdirkan menjadi kali terakhir maka aku memohon Syurga sebagai gantinya dengan kemurahan Engkau, Ya Tuhan Yang Amat Pemurah lagi Maha Penyayang.

Hukum Tawaf Wada Bagi Orang Sakit

Bagi mereka yang sakit atau uzur, tawaf ini boleh
dikecualikan
 dan tidak dikenakan
Dam.

Di antara syarat-syarat sakit atau keuzuran itu adalah seperti berikut:

Perempuan yang datang
haid
 atau
nifas
.

Orang yang sentiasa berhadas seperti kencing tidak lawas ataupun mempunyai luka yang sentiasa berdarah.

Dipaksa meninggalkan tawaf.

Takut kepada orang zalim.

Orang yang takut daripada penagih hutang dan tidak mampu untuk membayarnya.

Mereka yang takut akan terancam nyawa ataupun harta benda.

Mereka yang tidak dapat air untuk berwuduk ataupun tanah untuk bertayyamum.

Larangan Selepas Tawaf Wada

Perkara yang menjadi larangan, tidak boleh dilakukan dan membatalkan Tawaf Wada ialah:

Membayar hutang yang boleh ditangguhkan

Bersedekah semasa dalam Masjidil Haram atau dalam perjalanan balik ke Bangunan Penginapan (jika bersedekah sambil berjalan tidak tercari-cari
mukthun
 maka tidak batal)

Membeli barangan yang tiada kaitan dengan keperluan perjalanan seperti tasbih, minyak wangi, cincin, kain tudung, makanan burung dan sebagainya walaupun dengan nilai SR 1.

Berlengah-lengah di dalam Masjidil Haram sehingga menyebabkan perjalanan (jemaah haji lain terganggu kerana menunggu kepulangan jemaah tersebut.

Mengambil gambar atau meminta pertolongan orang lain untuk mengambil gambar atau membantu mengambil gambar di dalam Masjidil Haram atau semasa dalam perjalanan pulang ke Bangunan Penginapan (hendaklah mengambil gambar dalam Masjidil Haram lebih awal iaitu sebelum Tawaf Wada atau hari sebelumnya jika mahu).

Mereka yang batal Tawaf Wada hendaklah
mengulanginya.
Kalau tidak, berdosa dan wajib
dam.

Bagi mengelakkan daripada terbatal, jemaah dinasihatkkan supaya menurunkan semua barang-barang mereka terlebih dahulu dan pergi mengerjakan Tawaf Wada selepas kenderaan tiba iaitu semasa memunggah barang-barang ke atas kenderaan.

Dengan cara ini, jemaah akan dapat meninggalkan
Kota Mekah
 sebaik-baik sahaja selepas tawaf tanpa menunggu masa yang lama.

Perkara Yang Boleh Dilakukan Selepas Tawaf Wada’

Berikut adalah perkara yang DIBOLEHKAN untuk dilakukan selepas selesai mengerjakan Tawaf Wada:

Menunaikan Solat Sunat Tawaf

Mengucup
Hajarul Aswad
 (jika berkemampuan)

Memegang Kaabah / Hijr Ismail / Maqam Ibrahim

Minum Air Zam-zam

Berdoa

Menunaikan solat sekiranya

muazzin
 telah melaungkan iqamat (bagi kes orang bersesak sehingga tidak dapat keluar dari Masjidil Haram atau sebaik selesai Tawaf Wada

Makan dan minum dalam bilik

Buang air kecil / besar dalam tandas bilik bangunan penginapan

Melakukan perkara yang tiada hubungan langsung dengan musafir tetapi wajib dilakukan kerana hajat dan keperluan maslahah khusus / umum seperti mencari suami / isteri / keluarga / teman yang hilang atau barang yang hilang dan ziarah pesakit (kes kecemasan sahaja)

Mandi, menukar pakaian dan rehat di bilik

Mengambil gambar atau bersedekah dalam tempoh menunggu bas di bangunan penginapan

Soalan Lazim Berkaitan Tawaf Wada

Berikut adalah soalan-soalan lazim yang kerap ditanyakan berkaitan dengan perlaksanaan Tawaf Wada:

Apakah Maksud Tawaf Wada?

Tawaf Selamat Tinggal wajib dilakukan bagi mereka yang hendak meninggalkan Makkah jarak 2 marhalah (91 kilometer) atau lebih.

Adakah Perlu Keluar Ke Miqat Sebelum Mengerjakan Tawaf Wada?

Tidak. Tidak perlu bermiqat sebelum Tawaf Wada.

Setelah Selesai Tawaf Wada, Adakah Perlu Bersegera Keluar Dari Kota Mekah?

Hendaklah bersegera meninggalkan Makkah kecuali kerana perkara berkaitan solat atau perjalanan

Bagaimanakah Kedudukan Tawaf Wada Sekiranya Jemaah Haji Mewakilkan Kepada Orang Lain Untuk Membeli Barang Yang Bukan Keperluan Perjalanannya

Kedudukan adalah seperti berikut:

1) Pembelian yang dilakukan oleh orang yang diwakilkan sedangkan jemaah belum lagi melaksanakan Tawaf Wada-nya, maka tidak batal Tawaf Wada-nya

2) Pembelian yang dilakukan selepas Tawaf Wada tetapi Jemaah telah bergerak ke destinasi maka tidak batal Tawaf Wada

3) Pembelian dilakukan selepas Tawaf Wada dan dibeli ketika mana jemaah masih berada di bangunan penginapan maka batal Tawaf Wadanya

Apakah Jenis Dam Yang Dikenakan Bagi Orang Yang Meninggalkan Tawaf Wada?

Dam yang dikenakan adalah Tertib dan Taqdir.

Apakah perkara-perkara yang perlu disempurnakan oleh Jemaah sebelum mereka melakukan Tawaf Wada dan sesudah melakukannya? Adakah boleh dengan sengaja melengahkan perjalanan kerana makan / minum, membeli-belah atau menziarahi kawan-kawan?

Apa-apa sahaja perbuatan yang dilakukan selepas Tawaf Wada yang tidak termasuk dalam kategori tanda-tanda yang menunjukkan hendak bermukim di Makkah dan tidak bercanggah dengan konsep berakhir meninggal Makkah dengan Tawaf Wada adalah dibenarkan.

Contoh perkara-perkara yang harus dilakukan selepas Tawaf Wada (semasa berada di dalam Masjidil Haram):
– Menunaikan solat sunat tawai dan berdoa selepasnya di Masjidil Haram.
– Berdoa di Multazam.
– Mengucup AI-Hajar al-Aswad.
– Menunaikan solat sunat safar.
– Menunaikan solat fardhu sekiranya bilal telah melaungkan azan atau bilal sedang melaungkan azan.
– Bergambar atau mengambil gambar, walaubagaimana pun jika tidak bergambar atau tidak mengambil gambar adalah lebih baik.

Contoh perkara-perkara yang harus dilakukan selepas Tawaf (Di Penginapan atau Hotel):
– Makan dan minum di hotel.
– Qadha hajat.
– Menyalin dan menukar pakaian.
– Zikir dan membaca al-Quran sementara menunggu.
– Mengambil beg atau barang yang diletakkan/ditinggalkan di bilik penginapan.
– Mencari isteri, saudara, waris dan rakan yang hilang.
– Mengangkat barang-barang yang hendak dibawa bersama.
– Tidur dalam bilik hotel sementara menunggu bas atau ketibaan kenderaan.
– Melawat iasteri, saudara, waris, rakan yang sakit di hospital/klinik (bagi kes kecemasan dan hajat).
– Sebarang urusan yang berkaitan dengan perjalanan sama ada ke Jeddah atau Madinah seperti membeli makanan dan minuman untuk kegunaan dalam perialanan dan sebagainya.
– Menunggu kenderaan (lewat tiba kerana kesesakan dan sebagainya).
Bersedekah ketika menunggu kedatangan kenderaan di penginapan.
-Membayar dam. Walaupun begitu, digalakkan untuk membayar sebelum Tawaf Wada.
– Bergambar atau mengambil gambar
– Menunaikan solat fardhu (di hotel yang berdekatan Masjidil Haram) dengan berimamkan imam di Masjidil Haram.

*Resolusi Muzakarah Hail Peringkat Kebangsaan Ke-35 Musim Haji 1439H – 9-11 November 2018

Apa hukum seorang Jemaah Haji yang telah menyempurnakan Rukun dan Wajib Haji balik dari Tanah Suci Mekah dengan tidak mengerjakan Tawaf Wada?

Tawaf Wada ialah Tawaf selamat tinggal yang wajib dilakukan sekiranya seseorang itu hendak meninggalkan Makkah lebih dari 2 marhalah (91 kilometer atau 56 batu dan lebih) kerana memuliakan dan menghormati Baitullah al-Haram.

Jika ditinggalkan sama ada sengaja atau lupa, wajib menyempurnakan Dam dengan menyembelih seekor kambing. Jika tidak berkuasa menyempurnakan Dam itu maka dia dikenakan berpuasa 10 hari.

Caranya:-
Hendaklah ia berpuasa selama 3 hari selepas perjalanan 2 marhalah, atau berpuasa selama 3 hari setelah sampai di tempt kediamannya. Kemudian diselangi (tidak berpuasa) selama empat hari dan ditambah dengan tempo masa perjalanan yang menyampaikannya ke kampungnya kemudian barulah berpuasa lagi tujuh hari dan disunatkan berpuasa itu berturut-turut.

Ingatan:
Begitulah juga cara puasa bagi mereka yang:
◦            Meninggalkan Mabit di Muzdalifah.
◦            Meninggalkan Mabit di Mina
◦            Meninggalkan Melontar.
◦            Tidak berihram di Miqat.

Sebaliknya bagi mereka yang ada keuzuran adalah dimaafkan seperti perempuan yang datang haid atau nifas atau bagi lelaki yang mempunyai luka parut dikhuatiri jatuh najisnya di dalam masjid atau takut terancam keselamatan dirinya atau hartanya atau lain-lain keuzuran yang menghalang mereka dari melakukan Tawaf.

Adakah diharuskan oleh syara’ sekiranya kita melaksanakan ibadat sunat yang lain seperti solat Tahajjud sesudah melakukan Tawaf Wada?

Tidak diharuskan oleh syara’ sekiranya kita melaksanakan ibadat sunat yang lain seperti
Solat Tahajjud
 sesudah melakukan Tawaf Wada.

Seorang Jemaah Haji perempuan telah meninggalkan Tanah Suci Makkah pergi ke Madinah tanpa Tawaf Wada pada tahun lepas kerana kejahilannya. Apakah perlu dibuat olehnya sekarang?

Dia wajib membayar Dam walaupun jarak masa sudah begitu lama dan dia tidak berdosa. Dam adalah Tertib dan Taqdir.

Apakah yang dimaksudkan Uruf selepas Tawaf Wada?

Hukum tawaf wada bagi jemaah haji ada 2 kategori seperti di bawah.

1. Golongan yang tiada masalah dalam bab safar (musafir)

Tempoh menunggu 8 jam. Tempoh ini adalah dalam keadaan biasa tapa ada halangan atas sebab urusan berkaitan pemusafiran. Perkiraan masa 8 jam tersebut hendaklah dikira bermula dari masa jemaah haji sampai dibangunan penginapan setelah pulang dari tawaf wada’.
Sekiranya Jemaah tidak keluar dari Makkah dalam masa 8 jam selepas tawa wada’ bukan disebabkan masalah urusan berkaitan permusafiran, tawaf wada’nya dianggap telah batal dan perlu diulang semula.

2. Golongan yang ada masalah dalam bab safar (musafir)

Tempoh menunggu 24 jam. Tempoh ini adalah dalam keadaan dimana tawaf wada telah selesai, kemudian dalam tempoh 24 lam baru dimaklumkan kelewatan pergerakan kenderaan keluar dari Makkah maka Jemaah tidak perlu mengulang semula tawaf wada’ Perkiraan masa 24 jam tersebut hendaklah dikira bermula dari masa Jemaah haji sampai di bangunan penginapan setelah pulang dari tawaf wada.

Apakah perbezaan di antara Ziarah Wada dengan Tawaf Wada?

Perbezaannya adalah ziarah Wada hukumnya sunat dikerjakan apabila hendak meninggalkan Madinah.

Adapun Tawaf Wada hukumnya wajib dikerjakan ke atas sesiapa yang hendak meninggalkan Makkah sejauh 2 marhalah dan lebih atau akan bermukim di sesuatu tempat sekalipun kurang daripada 2 marhalah.

Seorang Jemaah Haji meninggalkan Makkah menuju Ke Madinah tidak bertawaf Wada kerana sakit. Selepas lapan hari di Madinah, dia turun ke Jeddah dan telah sembuh dari sakit. Adakah dikehendaki dia datang semula untuk Tawaf Wada’?

la tidak dikehendaki Tawaf Wada’ lagi.

Adakah dikenakan Tawaf Wada’ bagi Jemaah yang keluar melawat Taif. Dari Makkah ke Taif.

Diwajibkan Tawaf Wada; kerana Jemaah Haji keluar melebihi dua marhalah dan dibolehkan untuk Solat Jamak dan Qasar

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Teks Bacaan Talqin & Doa Selepas Talqin

Bagaimanakah perlaksanaan bacaan talqin selepas pengebumian jenazah?

Panduan ini akan menerangkan secara lengkap bacaan talqin yang diamalkan di Malaysia (serta kawasan nusantara), berserta doa selepas bacaan talqin.

Semoga panduan ini membantu anda, insyaAllah.

Isi Kandungan

Pengenalan
Definisi Dan Maksud Talqin
Hukum Bacaan Talqin
Contoh Teks Bacaan Talqin
Doa Selepas Bacaan Talqin
Maksud Doa
Penutup

Pengenalan

Topik ini adalah kesinambungan daripada panduan utama iaitu
Pengurusan Jenazah Orang Islam

Membaca talqin sesudah dikebumikan jenazah adalah sesuatu yang amat baik.

Kebanyakkan ulama’ mazhab asy-Syafi’e dan mazhab-mazhab lainnya memandang perkara ini sesuatu yang amat baik untuk dilakukan dan ia tidak termasuk dalam erti kata bidaah kerana asas atau sandarannya sedangkan bidaah yang sebenar ialah yang tidak mempunyai apa-apa asas atau sandaran sekalipun lemah.

Antara yang menyokong bacaan talqin ialah
Imam al-Qurtubi
(pengarang Tafsir al-Qurtubi),
 al-Marhum Prof. Dr. Wahbah az-Zuhaili
(pengarang Tafsir al-Manir dan Fiqh Islami Wa Adillatuh), dan ramai lagi ulama-ulama mazhab yang lain.

Imam Abu ‘Amru pernah ditanya mengenai talqin, lalu beliau menjawab di dalam fatwanya:

Talqin itu memang perkara yang telah kami pilih dan kami melakukannya. Kami telah meriwayatkan sebuah hadis daripada Abi Umamah tetapi sanadnya tidak kuat

Namun beliau berpegang dengan hujah bahawa talqin itu pernah dilakukan oleh penduduk Syam.

Perhatian

Bacaan talqin tidak dianjurkan dibaca kepada jenazah kanak-kanak kerana tidak ada apa-apa asas dan sandaran tentang itu.

Definisi Dan Maksud Talqin

Apakah maksud talqin?

Talqin berasal daripada perkataan bahasa Arab iaitu
Laqqana
 (لَقَّنَ) yang bermaksud mengajar ataupun memberi peringatan.

Dalam kamus Dewan edisi ke-4, talqin bermaksud petunjuk atau peringatan tentang soal jawab di dalam kubur yang dibacakan kepada jenazah orang Islam selepas sahaja ia dikebumikan.

Namun realitinya, talqin merupakan peringatan dan pengajaran buat orang yang hadir semasa upacara pengkebumian tersebut supaya mereka menyedari bahawa kematian itu adalah pasti dan janji-janji Allah SWT itu juga pasti.

Jika diizinkan dan dikehendaki oleh Allah SWT, pasti jenazah yang berada di dalam kubur itu juga mendengar peringatan yang disampaikan.

Intipati bacaan talqin mengandungi peringatan, amaran, pengajaran dan kesedaran bahawa kehidupan dunia tidak akan kekal, akhirnya semua makhluk akan menemui Khaliqnya iaitu Allah.

Semua kesenangan kenikmatan dan kemewahan dunia akan ditinggalkan buat selama-lamanya, hanya amal-amal soleh sahaja yang akan dibawa sebagai bekalan menuju ke akhirat.

Soalan munkar dan nakir, nikmat dan azab kubur adalah benar sama sekali.

Hukum Bacaan Talqin

Ulama-ulama mazhab al-Shafi’i berpendapat bahawa hukum membaca talqin selepas jenazah dikebumikan adalah sunat.

Berikut adalah beberapa pendapat ulama mazhab al-Shafi’i berkenaan dengan hukum talqin:

Imam al-Nawawi di dalam kitab Raudah al-Talibin: Sunat membaca talqin kepada mayat setelah ia dikebumikan. Bacaan talqin ini disunatkan oleh sahabat-sahabat kami.
Imam al-Nawawi di dalam kitabnya al-Majmu’: Para sahabat kami berpendapat, sunat membaca talqin buat si mati selepas mengkebumikannya dengan duduk di sisi kepalanya.
Imam Khatib al-Syarbini di dalam kitabnya Mughni al-Muhtaj: Sunat hukumnya mentalqinkan jenazah yang mukallaf selepas dikebumikannya.
Imam Abu Qasim al-Qazwini di dalam kitabnya Fath al-‘Aziz: Disunatkan mentalqinkan mayat sebaik sahaja ia dikebumikan.

Menurut Imam al-Nawawi, talqin sunat dibacakan kepada jenazah yang mukallaf tetapi tidak disunatkan kepada jenazah kanak-kanak.

Sandaran kepada pendapat-pendapat para ulama mazhab al-Shafi’i di atas adalah berdasarkan dalil hadis Rasulullah yang diriwayatkan oleh Sa’id al-Azdiy daripada Abu Umamah RA:

Sa’id al-Azdiy berkata:
Aku telah menyaksikan Abu Umamah dalam keadaan nazak. Beliau telah berkata kepadaku: Wahai Sa’id, jika aku mati nanti, hendaklah kamu semua melakukan sebagaimana yang telah diperintahkan oleh Rasulullah di mana Baginda bersabda: Jika salah seorang daripada saudara kamu meninggal dunia, lalu setelah kamu meratakan tanah di atas kuburnya, maka berdirilah salah seorang di sisi kepala kuburnya kemudian bertalqin: Wahai fulan bin fulanah (nama ibunya), sebab mayat itu mendengar tetapi dia fidak boleh menjawab.
Kemudian bertalqin lagi: Wahai fulan bin fulanah, sebab mayat itu akan bangun dan duduk. Kemudian bertalqin lagi: Wahai fulan bin fulanah, sebab mayat itu akan berkata: Berilah petunjuk kepada kami, semoga Allah Ta’ala merahmati kamu tetapi kamu tidak menyedarinya.
Kemudian, dia bertalqin lagi: Sebutlah sesuatu yang telah kamu bawa keluar dari dunia iaitu persaksian sesungguhnya tiada tuhan melainkan Allah dan sesungguhnya Nabi Muhammad itu ialah hamba dan utusan-Nya. Sesungguhnya kamu reda bahawa Allah itu tuhan kamu, Islam adalah agamamu, Nabi Muhammad itu nabi Nya dan al-Quran itu adalah imammu. Maka sesungguhnya malaikat Munkar dan Nakir saling berpegangan tangan kedua-duanya sambil berkata: Marilah kita pergi, tidak ada gunanya kita duduk di samping orang yang sudah diajarkan (ditalqinkan) hujjahnya.
Lalu, seorang sahabat bertanya: Wahai Rasulullah, sesungguhnya kami tidak mengenali ibunya.
Baginda pun bersabda: Nasabkanlah dia dengan ibunya iaitu Hawa (isteri nabi Adam) Wahai fulan bin Hawa.
— Hadis riwayat al-Tabrani

Menurut Imam al-Nawawi, meskipun sanad hadis ini dhaif tetapi ianya diperkuatkan dengan penyaksian penyaksian daripada hadis-hadis yang sahih, malahan ia menjadi amalan masyarakat terdahulu sehingga kini.

Oleh yang demikian, tidak timbul isu bid’ah dalam perkara ini kerana amalan membaca talqin selepas pengkebumian diperakui dan diterima sebagai amalan yang sunat oleh mazhab al-Shafi’e sebagai mazhab yang menjadi pegangan umat Islam di Malaysia.

Justeru itu, amalan membaca talqin ini merupakan perkara yang baik dan sama sekali tidak bercanggah dengan hukum syarak kerana kandungan talqin adalah satu peringatan, pengajaran dan kesedaran buat orang yang masih hidup bahawa dunia ada hanyalah tempat yang sementara dan mati itu adalah pasti.

Contoh Teks Bacaan Talqin

Berikut adalah teks bacaan talqin yang menjadi amalan dalam kalangan masyarakat Islam di Malaysia:

Maha Suci Allah Tuhan yang Maha Gagah, tunggal dengan kekuasaan dan kekal selama lamanya. Allah yang telah menggagahi hamba hamba-Nya dengan mati dan binasa untuk menilai kedudukan amal bakti mereka jika ada sesiapa di antara kamu yang lebih berjasa dan berjaya. Sesungguhnya amal dan usaha kamu itu kelak pada hari akhirat akan diperlihatkan oleh Allah SWT.

Segala sesuatu pasti akan binasa, hanya sahaja yang tidak binasa dan tetap kekal hanyalah dzat Allah tuhan yang Maha Esa, bagi-Nya segala bentuk hukuman dan kepada-Nya kamu semua akan berbicara.

Firman Allah dalam surah Ali Imran ayat 185:

Setiap yang bernyawa pasti akan merasai kematian dan sesungguhnya pada hari kiamat sahajalah akan disempurnakan balasan kamu. Ketika itu sesiapa yang dijauhkan daripada api neraka dan dimasukkan ke syurga, maka sesungguhnya dia telah berjaya. Dan (ingatlah bahawa) kehidupan di dunia ini tidak lain hanyalah kesenangan bagi orang-orang yang terpedaya.

Daripada tanah Kami telah jadikan kamu, ke dalam tanah Kami akan kembalikan kamu dan dari dalam tanah pula Kami akan keluarkan kamu nanti pada suatu ketika.

Daripada tanah, Kami telah jadikan kamu iaitu untuk mencari ganjaran dan pahala. Ke dalam tanah, Kami akan kembalikan kamu iaitu untuk habuan ulat ulat dan tanah juga.

Dengan nama Allah dan dengan keagungan Allah, berpunca daripada Allah dan berbalik kepada Allah dan di atas agama Nabi Muhammad Rasulullah . Inilah yang dinamakan Kiamat iaitu sesuatu yang telah dijanjikan oleh Allah dan sungguh benarlah rasul-rasul itu bahawa tiadalah kiamat itu melainkan tempikan yang sekali sahaja, maka sekonyong konyong manusia itu semuanya mati.

Wahai hamba Allah, anak daripada dua hamba Allah, semoga kamu dikurniakan rahmat oleh Allah SWT. Dunia ini telah pergi meninggalkan kamu dan kamu pula telah meninggalkan segala perhiasan, kemewahan dan kesenangan dunia. Sekarang kamu telah berada di alam barzakh iaitu satu daripada beberapa banyak lagi alam bagi menunggu akhirat.

Oleh yang demikian, janganlah kamu lupa ikatan janji taat setiamu yang telah kamu ikrarkan semasa kamu meninggalkan kami sewaktu menuju ke alam akhirat iaitu pengakuan Laa ilaha illallah Muhammadur rasulullah, tiada tuhan yang berhak disembah dengan sebenar-benarnya melainkan Allah dan Nabi Muhammad itu ialah utusan Allah.

Apabila datang kepadamu dua Malaikat iaitu Munkar dan Nakir yang mana kedua-duanya itu sebagai wakil daripada Allah untuk menyoal kamu dan orang-orang lain yang mati seumpama kamu, maka janganlah kamu menjadi terkejut, merasa gerun dan gentar kerana kedua-duanya itu adalah makhluk Allah jua sama seperti kamu.

Apabila tiba kedua-dua Malaikat itu dan bertanya kepadamu:

Man rabbuka – Siapa Tuhanmu?
Man nabiyyuka – Siapa Nabimu?
Ma dinuka – Apa agamamu?
Man imamuka – Siapa imammu?
Ma qiblatuka – Apa kiblatmu?
Man ikhwanuka – Siapa saudara-saudaramu?
Apa keyakinan semasa kamu mati?

Maka jawablah: Allah Tuhanku. Apabila kedua dua Malaikat itu bertanya lagi, maka jawablah: Allah tuhanku dan apabila kedua-dua Malaikat itu bertanya lagi untuk kali yang ketiga iaitu pertanyaan akhir yang menentukan kebaikan, maka jawablah dengan lancar:

Allah Tuhanku, Muhammad nabiku, Islam agamaku, al-Quran imamku, Kaabah kiblatku dan orang-orang Islam seluruhnya adalah saudaraku. Aku telah hidup dan telah pun mati tetapi aku tetap dengan pengakuan Laa ilaha illallah iaitu tiada tuhan yang berhak disembah dengan sebenar-benarnya melainkan Allah dan Nabi Muhammad itu sebenar benarnya ialah utusan Allah.

Peganglah wahai hamba Allah dengan keterangan ini dan ketahuilah sesungguhnya engkau akan tetap tinggal di alam barzakh ini sehingga ke suatu masa apabila sekalian penghuni kubur akan dibangkitkan bagi berbicara di hadapan Tuhannya.

Justeru itu, apabila ditanya tentang seorang lelaki yang telah dilantik untuk kamu dan makhluk-makhluk yang lain sekaliannya, maka katakanlah bahawa orang itu ialah Nabi Muhammad Rasulullah yang telah mengemukakan kepada kami penjelasan penjelasan yang nyata daripada Tuhannya. Kami telah mengikuti dan percaya kepadanya, malah kami telah memperakui ianya betul dan benar dengan kerasulannya.

Maka, sebaik-baik sahaja masing-masing berundur, katakanlah حَسْبِيَ الله yang bermaksud cukuplah untukku hanya Allah, tiada tuhan yang berhak disembah dengan sebenar-benarnya melainkan Dia, kepada-Nya aku berserah, Dia-lah Tuhan yang memiliki pemerintahan yang Maha Besar.

Ketahuilah wahai hamba Allah, sesungguhnya mati itu benar, masuk ke liang kubur itu benar, soalan Munkar dan Nakir itu benar, bangkit semula dari kubur itu benar, berbicara kerana mengira buruk atau baiknya amalan yang telah dilakukan adalah benar, timbangan yang menentukan mana yang lebih banyak antara amalan-amalan yang baik daripada amalan-amalan yang buruk juga benar, meniti siratal mustaqim yang menentukan ke syurga atau neraka adalah benar, syurga adalah benar, neraka juga adalah benar dan sesungguhnya Allah akan membangkitkan semula penghuni-penghuni kubur.

Semoga Allah menetapkan kamu dengan perkataan yang tetap (ulang 3 kali).

Ditetapkan oleh Allah akan orang-orang yang beriman dengan perkataan yang tetap iaitu kalimah tauhid di dunia mahupun di akhirat.

Firman Allah berbunyi:

Wahai orang yang mempunyai jiwa yang sentiasa tenang tenteram. Kembalilah kepada Tuhanmu dengan keadaan engkau berpuas hati (dengan segala nikmat yang diberikan) lagi diredhai (di sisi Tuhanmu). Serta masuklah engkau dalam kumpulan hamba-hambaku yang berbahagia. Dan masuklah ke dalam Syurga-Ku!
— Surah al-Fajr: 27-30

Justeru itu, sekalian yang hadir marilah sama sama kita memanjatkan doa ke hadrat Allah agar dengan limpah kurnia-Nya, Allah memberikan keampunan, kebaikan dan rahmat kepada almarhum /almarhumah ini. Semoga Allah menempatkannya dalam kalangan hamba-hamba-Nya yang beruntung dan berbahagia. Armin….amin ya Rabbal ‘alamin…. al-Fatihah.

Doa Selepas Bacaan Talqin

Setelah selesai membaca talqin, sebaik-baiknya upacara pengkebumian diakhiri dengan bacaan doa buat si mati sebelum meninggalkan tanah perkuburan:

Berikut doa yang boleh dibaca di atas kubur:

Bagi Jenazah Lelaki

Bagi Jenazah Perempuan

Maksud Doa

Dengan nama Allah yang Maha Pemurah lagi Maha Pengasih.
Ya Allah, telah diserahkan si mati kepada-Mu oleh orang-orang yang mempunyai rasa kasih sayang kepadanya iaitu dari kalangan anaknya, isterinya, kaum kerabatnya dan saudara-maranya.
Si mati telah berpisah dengan orang-orang yang mencintainya dan keluar dari keluasan rumah tangga dan kemewahan hidup menuju ke liang kubur yang gelap dan sempit. Dia telah menuju kepada-Mu ya Allah sedangkan Engkau sebenarnya adalah sebaik-baik tempat yang ditujui.
Jika Engkau menyeksa si mati ini, maka itu adalah kerana dosanya. Tetapi, jika Engkau mengampuninya, maka hanya Engkau sahaja yang berhak mengampuninya. Ya Allah, Engkau terkaya daripada menyeksakannya padahal si mati benar benar berhajat kepada limpah rahmat-Mu.
Ya Allah, limpahkanlah kebaikan buat si mati, ampunilah dosa-dosanya, kurniakan syafaat jemaah kami ini padanya. Ampunilah dosanya, luaskanlah kubur untuknya, lindungilah dia daripada azab seksa kubur.
Masukkanlah ke dalam kuburnya itu rasa ketenteraman dan kerehatan, lepaskanlah dia dari setiap halangan yang menghalanginya untuk menuju ke syurga. Tingkatkanlah darjatnya di dalam syurga illiyyin dengan rahmat-Mu ya Allah, Tuhan yang Maha Pengasih daripada segala pengasih.

Sebelum pulang, disunatkan menyiram tanah kubur tersebut dengan air, menaburkan anak-anak batu yang kecil di atasnya dan menanam sepotong ranting kayu atau dahan kecil di bahagian kepala kubur.

Penutup

Dengan berakhirnya bacaan doa dan talqin, selesailah pengurusan jenazah dan tanggungjawab orang yang masih hidup ke atas jenazah.

Apabila seseorang telah meninggal dunia dan jenazahnya selamat dikebumikan, tamatlah segala-galanya apa yang telah diusahakan semasa hayatnya di dunia.

Kerana kehidupan di dunia tidak sama dengan kehidupan di alam barzakh. Dan sekarang jenazah itu sedang melalui kehidupan di alam itu.

Sabda Rasulullah ﷺ yang bermaksud:

Apabila mati seseorang, terputuslah segala amalannya kecuali tiga perkara: sedekah jariah, ilmu yang bermanfaat dan anak soleh yang mendoakannya
— Riwayat Muslim, Abu Daud, at-Tirmizi dan an-Nasa’i

Rujukan Berkaitan

Panduan Memandikan Jenazah
Panduan Mengkafankan Jenazah
Panduan Solat Jenazah
Panduan Mengebumikan Jenazah

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Wirid Ringkas Selepas Solat

Ini adalah panduan wirid
ringkas
 selepas solat.

Wirid ini adalah bacaan-bacaan yang diringkas dari
 al-Awrad al-Qusyasyiyyah
. Bacaan penuh dan lengkap wirid selepas solat boleh dirujuk pada pautan ini:
Wirid & Doa Selepas Solat

Hukum wirid selepas solat adalah
HARUS

Nota:
 Penerangan mengenai
al-Awrad al-Qusyasyiyyah
 boleh dilihat pada bahagian akhir panduan ini.

Untuk Solat Zuhur, Asar dan Isyak (dan juga solat-solat sunat), tidak mengapa membaca wirid al-Qusyasyiyyah yang ringkas seperti berikut:

1.

Membaca Istighfar

AsTaghFirullahal–‘Azim AllaDzi Laa IlaaHa IlLaa Huwal-Hayyul Qayyum Wa AtuuBu ILaiHi

Aku memohon ampun kepada Allah Yang Maha Besar, tiada tuhan selain Dia, yang hidup lagi sentiasa berkuasa dan aku bertaubat kepadaNya

2.

Membaca Pengakuan Tauhid

Laa iLaaHa ilLallahu WahDahu Laa SyariKa Lahu, Lahul-Hamdu Yuhyi WaYuMiiTu WaHuwa ‘ALaa Kulli Syai-In QoDirr

Tiada tuhan yang disembah dengan sebenarnya melainkan Allah, tiada sekutu bagiNya, bagi Allah seluruh kekuasaan dan untuk Allah segala kepujiaan. Dia menghidupkan dan mematikan, Dialah amat berkuasa atas segala sesuatu.

3.

Seterusnya, Memohon Dijauhkan Azab Neraka

AllahumMa AjirNa MinanNar

Ya Allah jauhkan aku daripada azab api neraka

Nota:
 Boleh ganti Ajirna (أَجِرْنَا) dengan AjirNi (أَجِرْنِى) jika solat sendirian

4.

Seterusnya, Memohon Keselamatan

AllahumMa Antas-Salam, Wa Minkas-Salam, Wa iLaiKa Ya ‘UuDus-Salam, FaHayyiNa Rabbana BisSalam, Wa AdHilNal-JannaTa DaaRas-Salam, TaBaaRakTa RabbaNa Wa Ta’AaLaiTa Yaa Dzal-JalaaLi Wal Ikram.

Ya Allah Engkaulah penyelamat sejahtera, daripada Engkaulah datangnya kesejahteraan, kepada Engkaulah kembalinya kesejahteraan itu, oleh yang demikian hidupkanlah kami dengan selamat sejahtera dan masukkan kami ke syurga, negara yang aman sejahtera, bertambah-tambah berkatMu Ya Allah Tuhan kami dan Maha Tinggi, ya Allah yang empunya segala kebesaran dan kemuliaan.

5.

Seterusnya, Membaca Ta’awuz

Aa-‘UuDzu Billahi Minasy-SyaiThonir-Rojim

Aku berlindung dengan Allah daripada syaitan yang direjam

6.

Seterusnya Membaca Al-Fatihah

Bismillāhir-Raḥmānir-Raḥīm. Al-Ḥamdu Lillāhi Rabbil-‘Ālamīn. Ar-Raḥmānir-Raḥīm. Māliki Yaumid-Dīn. Iyyāka Na‘Budu Wa Iyyāka Nasta‘Īn. Ihdinaṣ-Ṣirāṭal-Mustaqīm. Ṣirāṭallażīna An‘Amta ‘Alaihim, Gairil-Magḍūbi ‘Alaihim Wa Laḍ-Ḍāllīn

Dengan nama Allah, Yang Maha Pemurah, lagi Maha Mengasihani. Segala puji tertentu bagi Allah, Tuhan yang memelihara dan mentadbirkan sekalian alam. Yang Maha Pemurah, lagi Maha Mengasihani. Yang Menguasai pemerintahan hari Pembalasan (hari Akhirat). Engkaulah sahaja (Ya Allah) Yang Kami sembah, dan kepada Engkaulah sahaja kami memohon pertolongan. Tunjukilah kami jalan yang lurus. Iaitu jalan orang-orang yang Engkau telah kurniakan nikmat kepada mereka, bukan (jalan) orang-orang yang Engkau telah murkai, dan bukan pula (jalan) orang-orang yang sesat.

7.

Seterusnya Membaca Ayat Kursi

allāhu lā ilāha illā huw, al-ḥayyul-qayyūm, lā ta’khużuhū sinatuw wa lā naum, lahū mā fis-samāwāti wa mā fil-arḍ, man żallażī yasyfa‘u ‘indahū illā bi’iżnih, ya‘lamu mā baina aidīhim wa mā khalfahum, wa lā yuḥīṭūna bisyai’im min ‘ilmihī illā bimā syā’, wasi‘a kursiyyuhus-samāwāti wal-arḍ, wa lā ya’ūduhū ḥifẓuhumā, wa huwal-‘aliyyul-‘aẓīm

Allah, tiada Tuhan (yang berhak disembah) melainkan Dia, Yang Tetap hidup, Yang Kekal selama-lamanya mentadbirkan (sekalian makhlukNya). Yang tidak mengantuk usahkan tidur. Yang memiliki segala yang ada di langit dan yang ada di bumi. Tiada sesiapa yang dapat memberi syafaat (pertolongan) di sisiNya melainkan dengan izinNya. yang mengetahui apa yang ada di hadapan mereka dan apa yang ada di belakang mereka, sedang mereka tidak mengetahui sesuatu pun dari (kandungan) ilmu Allah melainkan apa yang Allah kehendaki (memberitahu kepadanya). Luasnya Kursi Allah (ilmuNya dan kekuasaanNya) meliputi langit dan bumi, dan tiadalah menjadi keberatan kepada Allah menjaga serta memelihara keduanya. Dan Dia lah Yang Maha Tinggi (darjat kemuliaanNya), lagi Maha Besar (kekuasaanNya)

Lihat kelebihan Ayat Kursi pada
pautan ini

8.

Seterusnya Membaca al-Ikhlas

Qul huwallāhu aḥad. Allāhuṣ-ṣamad. Lam yalid wa lam yūlad. Wa lam yakul lahū kufuwan aḥad.

Katakanlah (wahai Muhammad): “(Tuhanku) ialah Allah Yang Maha Esa, Allah Yang menjadi tumpuan sekalian makhluk untuk memohon sebarang hajat, Ia tiada beranak, dan Ia pula tidak diperanakkan, Dan tidak ada sesiapapun yang serupa denganNya.

9.

Seterusnya Membaca al-Falaq

qul a‘ūżu birabbil-falaq. min syarri mā khalaq. wa min syarri gāsiqin iżā waqab. wa min syarrin-naffāṡāti fil-‘uqad. wa min syarri ḥāsidin iżā ḥasad

Katakanlah (wahai Muhammad), “Aku berlindung kepada (Allah) Tuhan yang menciptakan sekalian makhluk, Dari bencana makhluk-makhluk yang Ia ciptakan, Dan dari bahaya gelap apabila ia masuk, Dan dari kejahatan makhluk-makhluk yang menghembus-hembus pada simpulan-simpulan (dan ikatan-ikatan), Dan dari kejahatan orang yang dengki apabila ia melakukan dengkinya.

10.

Seterusnya Membaca an-Nas

qul a‘ūżu birabbin-nās. malikin-nās. ilāhin-nās. min syarril-waswāsil-khannās. allażī yuwaswisu fī ṣudūrin-nās. minal jinnati wan-nās

Katakanlah (wahai Muhammad): “Aku berlindung kepada (Allah) Pemulihara sekalian manusia. Yang Menguasai sekalian manusia, Tuhan yang berhak disembah oleh sekalian manusia, Dari kejahatan pembisik penghasut yang timbul tenggelam, Yang melemparkan bisikan dan hasutannya ke dalam hati manusia, (Iaitu pembisik dan penghasut) dari kalangan jin dan manusia.

11.

AllahumMa Aa-‘inNaa ‘ALaa DzikRiKa Wa HusNi ‘IbaaDaaTik

Ya Allah, bantulah kami untuk mengingati-Mu, bersyukur kepadaMu dan memperelokkan ibadah kami terhadapMu

12.

Membaca Tasbih “SubHaaNallah”

iLaaHii Yaa Rabbi — SubHaaNallah

Ya Allah Ya Tuhanku — Maha Suci Allah

13.

Membaca SubhaaNallah 33 Kali

SubHaaNallah (33 Kali)

Maha Suci Allah

14.

Membaca Tahmid

SubHaaNallahi Wa BiHamDiHi Daa Imann AbaDaa — Alhamdulillah

Maha Suci Allah, aku bertasbih sambil memuji-muji kekal sentiasa selama-lamanya — segala pujian hanya bagi Allah

15.

Membaca Alhamdulillah Sebanyak 33 Kali

Alhamdulillah (33 Kali)

Segala pujian hanya bagi Allah

16.

Membaca Takbir

Alhamdulillahi Rabbil-‘AaLaMin ‘Alaa Kulli HaaLin Wa Ni’Matin — Allahu Akbar

Segala pujian hanya bagi Allah, Tuhan pentadbir sekalian alam, mana-mana juga keadaan dan nikmat pengurniaanNya — Allah Maha Besar

17.

Membaca Allahu Akbar Sebanyak 33 Kali

Allahu Akbar (33 Kali)

Allah Maha Besar

18.

Membaca Pelengkap Tasbih, Tahmid dan Takbir

Allahu Akbar KabiiRaw WalhamDulillahi KaTsiRaw WaSubHaaNallahi BukRataw Wa ASiiLaa

Allah Maha Besar, sungguh Maha Besar dan segala puji bagi Allah sebanyak-banyaknya dan Maha Suci Allah pada waktu pagi dan petang.

19.

Laa iLaaHa ilLallahu WahDaHu Laa SyariiKa LaHu, LaHul-Mulku WaLahul-Hamdu YuhYi Wa YumiiTu WaHuWa ‘ALaa Kulli Syai-in Qadir

Tiada Tuhan melainkan Allah, Yang Esa dan tiada sekutu bagiNya. Baginya Segala kekuasaan dan bagiNya segala pujian. Dialah yang menghidupkan dan yang mematikan, dan Dia Yang Maha Berkuasa atas segala sesuatu.

20.

WaLaa HawLa Walaa QuwWaTa ilLaa Billahil-‘Aliyyil ‘Azim

Dan tiada daya dan upaya melainkan dengan izin Allah Yang Maha Tinggi lagi Maha Agung

21.

[buat pembetulan text arab]

AllahumMa Laa MaaNi’A LiMaa A’Thoit, Wa Laa Mu’ThiYa LiMaa MaNa’Ta WaLaa RadDa LiMaa QoDhoit, Wa Laa YanFa’U DzaalJaddi MinKal Jadd

Ya Allah, Wahai Tuhan kami, tidak ada sesiapa pun yang boleh menghalang apa yang Engkau kurniakan, dan tidak ada sesiapa pun yang boleh memberi apa yang Engkau halangkan, dan tidak ada sesiapa pun yang boleh menolak apa yang Engkau putuskan dan tidak memberi manfaat kemuliaan kepada pemiliknya, daripadaMu (datangnya) segala kemuliaan.

22.

WaQooLa RobbukuMud-‘UuNii AsTajib Lakum

Dan Allah berfirman: Berdoalah kepadaKu nescaya Aku akan menerimanya daripada kamu

22.
 Selesai Wirid dan Boleh Mula Berdoa

Doa dimulakan dengan puji-pujian ke atasNya, selawat dan salam ke atas Nabi Muhamad SAW, keluarga dan sahabat Baginda.

Doa-doa selepas solat boleh dirujuk pada panduan ini:
DOA SELEPAS SOLAT

Nota Mengenai Wirid Al-Qusyasiyyah

Wirid al-Awrad al-Qusyasyiyyah merujuk kepada
Syaikh Ahmad al-Qusyasyi

yang menyusunnya. Beliau tinggal di
Madinah
.

Wirid ini juga dikenali dengan al-Awrad al-Madaniyyah kerana ia diamalkan Madinah pada suatu ketika dahulu.

Wirid-wirid ini boleh dirujuk di dalam kitab:

Hidayah as-Salikin fi Suluk Maslak al-Muttaqin
, karangan
Syaikh Abdus Samad al-Falimbangi
 (ditahkik oleh
Syeikh Ahmad Fahmi bin Zamzam al-Banjari
)

Kitab Bekalan Akhirat
, karangan
Syaikhuna Ahmad Fahmi bin Zamzam al-Banjari

Semoga panduan ini memberi kemudahan kepada anda untuk beramal dan beribadah kepada Allah.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


ZIKIR & DOA HARI ARAFAH (Transliterasi Rumi)

Ini adalah panduan lengkap mengenai zikir dan doa Hari Arafah.

Doa ini boleh diamalkan oleh para jemaah haji mahupun mereka yang tidak mengerjakan haji yang ingin mengambil kelebihan dan keberkatan Hari Arafah atau Hari Wukuf ini.

Pada hari ini, doa-doa kita adalah mustajab dan diterima oleh Allah.

Maksud Hari Arafah

Arafah merujuk kepada
sebuah bukit
 dan sekelilingnya berhampiran Mekah, di mana jutaan haji berkumpul dan berdoa semasa musim Haji. Hari Arafah adalah pada 9 Zulhijjah, iaitu sehari sebelum Hari Raya Aidiladha. Menurut sejarah Islam, Hari Arafah adalah hari di mana Nabi Muhammad S.A.W memberikan Khutbah Wida’ (khutbah perpisahan), iaitu khutbah terakhirnya sebelum wafat.

Hari Arafah juga dianggap sebagai hari yang penuh dengan rahmat dan pengampunan, di mana umat Islam di seluruh dunia, walaupun mereka tidak berada di Arafah untuk Haji, digalakkan untuk berpuasa dan berdoa.

Menurut hadis,
berpuasa pada Hari Arafah
 dapat menghapuskan dosa-dosa selama setahun yang telah lalu dan setahun yang akan datang.

Adakah Hari Arafah Juga Dikenali Sebagai Hari Wukuf?

Ya, Hari Arafah juga dikenali sebagai Hari Wukuf. Wukuf bermaksud berhenti atau berdiri, dan dalam konteks Haji, ia merujuk kepada perhentian para jemaah Haji di padang Arafah pada 9 Zulhijjah, yang merupakan acara paling penting dalam ibadah Haji.

Pada Hari Wukuf ini, jemaah Haji akan berdoa dan berzikir dari tengah hari hingga matahari terbenam. Perbuatan ini dilakukan sebagai lambang penyerahan diri sepenuhnya kepada Allah.

Oleh itu, istilah “Hari Arafah” dan “Hari Wukuf” sering digunakan secara bergantian untuk merujuk kepada hari yang sama dalam ibadah Haji.

Zikir Hari Arafah

Apakah zikir yang boleh dibaca pada Hari Arafah?

Walaupun kita tidak dapat berhimpun dan memperoleh kemuliaan berwukuf di Padang Arafah sepertimana para jemaah haji di Tanah Suci, tetapi kita turut dibolehkan untuk berdoa dan beramal walau di mana pun kita berada.

Kita digalakkan untuk melakukan amalan-amalan sunat seperti solat, berpuasa, berzikir dan berdoa terutama dengan zikir doa yang telah diajarkan oleh Rasulullah SAW.

Zikir Doa Hari Arafah ini sebaik-baiknya dibaca seberapa banyak yang termampu
 selepas Solat Zuhur 9 Zulhijjah
 sehingga
menjelang Subuh 10 Zulhijjah
.

At-Tarmizi meriwayatkan, semasa Hari Arafah, Nabi mengamalkan zikir doa berikut:

1

Baca zikir berikut sebanyak 100 kali atau sebanyak-banyaknya:

Astagfirullah Al-‘Azim AllaZi La Ilaha Illa Huwa Al-Hayyu Al-Qayyum Wa Atubu Ilaih

Aku minta ampun kepada Allah Tuhan Yang Maha Besar yang tiada Tuhan yang lain melainkan Allah, Tuhan Yang Hidup Yang Kekal Abadi dan aku bertaubat kepada-Nya.

2

Labbaika Allahumma Labbaik. Labbaika La Sharika Laka Labbaik. Innal-Hamda Wan-Ni’mata Laka Wal-Mulk, La Sharika Lak

Hamba-mu datang menyahut panggilan-Mu, Ya Allah hamba-Mu datang menyahut panggilan-Mu, hamba-Mu datang menyahut panggilan-Mu, Tuhan yang tada sekutu bagi-Mu, hamba-Mu datang menyahut panggilan-Mu. sesungguhnya segala pujian, nikmat dan pemerintahan adalah kepunyaan-Mu, tada sekutu bagi-Mu.

3

Kemudian, zikir berikut dibaca sebanyak tiga (3) kali:

Allahu Akbar, Allahu Akbar, Allahu Akbar, Walillahil-Hamd

Allah Yang Maha Agung. Allah Yang Maha Agung, Allah Yang Maha Agung, segala puji-puji tertentu bagi Allah.

4

Kemudian membaca zikir ini sebanyak 100 kali atau sebanyak-banyaknya:

La Hawla Wa La Quwwata Illa Billahil-‘Aliyyil-‘Azim. Asy-hadu Annallah ‘Ala Kulli Shay’in Qadir. Wa Annallah Qad Ahaata Bikulli Shay’in ‘Ilman

Tiada daya dan upaya dan tada kekuatan melainkan dengan izin Tuhan Yang Maha Tinggi dan Maha Agung. Sesungguhnya aku naik saksi bahawasanya Allah Taala itu Amat Berkuasa ke atas tiap-tiap sesuatu dan bahawasanya ilmu Allah Taala itu meliputi segala-galanya.

5

Bacaan zikir diteruskan dengan bacaan ini sebanyak 100 kali atau sebanyak-banyaknya:

Laa ilaha illallahu Wahdahu Laa Syarikalah, Lahul Mulku Walahul Hamdu Yuhyi Wayumitu Wahuwa A’la Kulli Syai’in Qadirr

Tiada Tuhan yang disembah melainkan Allah, Tuhan Yang Maha Esa tiada sekutu bagiNya. BagiNya segala kerajaan dan bagiNya segala pujian. Dialah Yang Maha Kuasa ke atas segala sesuatu.

Daripada Amru bin Syu’aib dari ayahnya dan daripada datuknya, Abdullah bin Amr bin Ash
radhiyallâhu ‘anhu
, Rasulullah ﷺ bersabda:
Sebaik-baik doa adalah yang dibaca pada hari Arafah dan sebaik-baik ucapan adalah ucapan Nabi-nabi sebelumku iaitu,
“Tiada tuhan yg berhak disembah melainkan Allah yang Esa, tiada sekutu bagi-Nya, bagi-Nya kerajaan dan bagi-Nya kepujian dan Dia berkuasa ke atas setiap sesuatu.”
— Hadis Riwayat at Tirmizi

6

Bacaan diteruskan dengan ucapan ini sebanyak tiga (3) kali:

A’uDzu Billahi Minash-Shaytanir-Rajiim. Innallaha Huwas-Sami’ul-‘Aliim

Aku berlindung dengan Allah daripada syaitan yang direjam, bahawa sesungguhnya Allah Taala ialah Tuhan Yang Maha Mendengar dan Maha Mengetahul.

7

Kemudian bacalah Surah al-Ikhlas sebanyak tiga (3) kali:

Katakanlah (Wahai Muhammad) Allah itu satu (1) Allah itu tempat bergantung dan berharap, serta menyempurnakan segala hajat. (2) Allah tidak beranak dan tidak diperanakkan (3) dan tidak ada sesuatu pun yang sekufu (menyamai) bagi-Nya. (4)

8

Akhir sekali bacalah zikir ini sebanyak 100 kali atau sebanyak-banyaknya:

Allahumma Salli Wa Sallim Wa Barik ‘Ala An-Nabiyyil-‘Ummi Wa ‘Ala Alihi Wa Sahbihi Ajma’in

Ya Allah, selawat dan salam serta berkatilah ke atas Nabi yang tidak tahu membaca dan menulis, demikian juga ke atas keluarganya dan sahabatnya sekalian.

Doa Hari Arafah

Waktu Yang Mustajab Untuk Berdoa

Umat Islam disunatkan membaca
Doa Hari Arafah
 walau di mana pun mereka berada.

Salah satu waktu doa dimakbulkan Allah SWT adalah di
Padang Arafah iaitu hari kesemua Jemaah Haji berkumpul di Padang Arafah, simbolik dan lambang Padang Mahsyar.

Waktunya ialah selepas gelincir matahari 9 Zulhijjah sehingga sebelum terbit Fajar 10 Zulhijjah.

Berdoalah di mana jua, kita hanya menyatakan permohonan kita kepada Allah SWT hak menunaikan adalah hak Allah Ta’ala.

Nabi Muhammad
 Shallallahu’alaihi Wasallam
 bersabda:

Sebaik-baik doa adalah pada hari Arafah.

— HR At Tirmidzi dishahihkan Al-Albani

Doa Hari Arafah Yang Ma’thur

Doa Hari Arafah bukan sahaja baik dibaca oleh Jemaah Haji pada hari Arafah, tetapi disunatkan juga kepada seluruh Umat Muslim di seluruh dunia walaupun tidak berada di Padang Arafah.

Antara doa Hari Afarah yang dianjurkan adalah:

Doa Pilihan Pertama

Alhamdulillahi Rabbil ‘Alamin, Hamdan Yuwaafi Ni’amahu Wa Yukaafi-u Mazidah, Ya Rabbana Lakal-hamdu Kama Yanbaghi Lijalaali Wajhika Wa ‘Azhiimii Sulthonik, Allahumma Solli Wasallim ‘Ala Sayyidina Muhammad, Wa ‘Ala Aalihi Wasohbihi Ajma’in.

Allahumma Rabbana Zolamna Anfusana Wa In Lam Taghfirlana Wa Tarhamna Lanakuunanna Minal-khasiriin. Allahummaghfirlana Zunuubana Wa Tub ‘Alaina Taubatan Nasuuha. Allahumma Anta Robbuna Farzuqna-istiqamah.

Allahumma Inni As-aluka Minal-khairi Kullihi ‘Ajilihi wa Aajilihi Ma ‘Alimtu Minhu Wa Ma Lam A’lam.

Allahumma Inni As-aluka Min Khairi Ma Sa-a-laka Bihi ‘Abduka Wa Nabiyyuka Muhammad, Wa A’uzubika Min Syarri Mas-ta’Aazaka Bihi ‘Abduka Wa Nabiyyuka Muhammad, Allahumma Inni As-alukal-jannah, Wa Ma Qarraba Ilaihi Min Qaulin Wa ‘Amalin, Wa As-aluka An Taj’alaka Kulla Qadha-in Qadhaitahu Lana Khaira.

Allahumman-qulni Min Zillil-ma’siyyati ila ‘Izzit-tho’ati, Wakfini BihaLaaLika ‘An Haramik, Waghnini Bifadhlika ‘Amman Siwaak, Wa Nawwir Qalbi Wa Qabri, Wahfazni Minasy-syarri Kulih, Wajma’ Liyal-khaira Kullah, Innaka ‘ala Kulli Syai-in Qadiir, Allahumma Inni As-alukal-huda Wat tuqa Wal-‘afaaFa Wal-ghina, Ya Hayyu Ya Qayyum Birahmatika Astaghist, Asih Li Syakni Kullah, Wa Jannibnil-‘usra Warzuqni Tho’ataka Ma Abqaitani, Allahumma Aslih Li Diinil-lazi huwa ‘Ismatu Amri, Wa Asih Li DunyaaYal-lati Fiiha Ma’Aasyi, Wa Aslih Li Aakhiratiyal-ati Ilaiha Ma’Aadi, Waj’alil-hayaata Zaiyaadatan Li Fi Kulli Khairin, Waj’alil-mauta RaaHatan Li Min Kulli Syarr.

Allahummagfirlana Wa Liwadidiina Wa Zurriyyaatina Wa Ikhwaanina Wal-Muslimaati Ajma’ain Birahmatika Ya Arhamar-raahimin, Wa Sollallahu ‘Ala Sayyidina Muhammadin Wa ‘Ala Aalihi Wa Sohbihi Ajma’in Wal-hamdulillahi Rabbil-‘Aalamin.

Maksud Doa Pertama

Maksud bagi doa hari Arafah yang pertama adalah seperti berikut:

Segala puji-pujian adalah milik Allah yang memerintah sekalian alam, dengan satu pujian yang sentiasa menepati nikmat-nikmatNya dan mencukupi segala tambahannya, wahai Tuhanku hanya bagiMu segala puji-pujian sebagaimana selayaknya dengan keagungan Zat-Mu dan keunggulan pemerintahanMu. Ya Allah cucurlah selawat dan salam ke atas junjungan Nabi Muhamad SAW dan juga ke atas seluruh keluarga dan para sahabatnya.

Ya Allah Ya Tuhan kami, sesungguhnya kami telah menzalimi diri kami, dan seandainya Engkau tidak mengampuni kami dan mengasihani kami nescaya kami mesti akan menjadi golongan orang-orang yang rugi. Ya Allah Ya Tuhan Kami, ampunilah dosa-dosa kami dan terimalah taubat kami serta berikanlah kami taubat nasuha (taubat yang sebenar). Ya Allah Engkau adalah Tuhan kami, kerana itu anugerahkanlah kami suatu keistiqamahan.

Ya Allah sesungguhnya aku memohon kepadaMu segala kebaikan, kebaikan yang sepatutnya segera aku terima atau pun yang tertangguh, kebaikan yang aku ketahui dan yang tidak aku tahu, Ya Allah aku memohon kepadaMu kebaikan sebagaimana apa yang telah dipohon oleh hambaMu dan Nabi-Mu junjungan besar Nabi Muhamad SAW, aku juga berlindung kepadaMu dari sebarang keburukan sebagaimana yang dimintakan perlindungan kepadaMu oleh hambaMu dan Nabi-Mu junjungan besar Nabi Muhamad SAW, Ya Allah aku memohon syurga kepadaMu dan apa-apa yang boleh mendekatkan kepadanya, sama ada berupa ucapan ataupun perbuatan.

Aku juga berlindung kepadaMu dari api neraka dan apa sahaja yang boleh mendekatkan kepadanya sama berupa ucapan ataupun perbuatan. Dan aku memohon kepadaMu supaya engkau menjadikan semua qada’ yang sudah Engkau tetapkan kepadaku itu sebagai ketetapan yang baik belaka.

Ya Allah pindahkanlah aku dari maksiat yang hina kepada ketaatan yang terpuji. Anugerahkanlah aku rezeki yang halal dan jauhkanlah aku dari rezeki yang haram. Cukupkanlah aku dengan kurniaMu dari yang selain Engkau. Terangilah hatiku dan kuburku, peliharalah aku dari segala keburukan dan kumpulkanlah kepadaku semua kebaikan, sesungguhNya Engkau Maha Berkuasa atas segala sesuatu. Ya Allah aku memohon kepadaMu petunjuk dan ketakwaan, keafiatan dan kekayaan, wahai Tuhan yang Hidup dan Berdiri sendiri, dengan rahmatMu aku meminta tolong, perelokkanlah segala keadaanku dan jangan biarkan aku bersendirian walaupun sekelip mata. Ya Allah permudahkanlah aku kepada kemudahan dan jauhkanlah kesusahan dari diriku. Jadikanlah aku sebagai orang yang sentiasa mentaatiMu selagi Engkau mengekalkan diriku. Ya Allah perelokkanlah bagiku agamaku yang menjadi peganganku dan juga baikkanlah duniaku yang di dalamnya aku menjalani kehidupan. Dan juga perelokkanlah akhirat yang menjadi tempat kembaliku. Jadikanlah masa hayatku ini untuk menambah kebaikan dan jadikanlah matiku nanti sebagai kerehatan dari segala keburukan.

Ya Allah ampunilah segala dosa kami, dosa ibu bapa kami, dosa zuriat kami, dosa saudara-saudara kami dan juga dosa orang-orang yang ghaib daripada kaum muslimin dan muslimat dengan berkat rahmatMu wahai Tuhan yang Maha Penyayang. Semoga Allah memberi rahmat kepada junjungan kami Nabi Muhamad SAW dan juga ke atas seluruh keluarga dan para sahabatnya semua.

Doa Pilihan Kedua

Ini doa pilihan kedua yang boleh dibacakan pada Hari Arafah:

Allahumma Inni As’aluka Biwajhikal-Kareem Wa Judikal-Qadim Wa Bismikal-A’zhami Wa Ma Unzila ‘Ala Nabiyyika Sayyidina Muhammadin ﷺ Wa Ikhwanihi Minan-Nabiyyin Wal-Mursalin Wa ‘Ala Alihi Wa Sahbihi, Wat-Tabi’in Lahum Minal-‘Ulama’il-‘Amilin Wal-Awliyaa’is-Salihin

Wa Bihurmati Hazal-Yawmi An Tusalli ‘Ala Sayyidina Muhammadin Wa An Taghfir Lana Wa Liwalidayna Wa Awladina Wa Ikhwanina Wa Aqrabaa-ina Wa Masha’ikhana Wa Ashabina Wa Liman Ahsana Ilayna Wa Liman Lahu Haqqun ‘Alayna Wa Liman Zalamnahu Aw Asa’na Ilayhi Wa Lijamii’il-Muslimin Wal-Muslimatil-Ahya’i Minhum Wal-Amwat.

Wa An Tarzuqna Wa Iyyahum Bil-Khayrat Fid-Dunya Wal-Akhirah Wa An Tahfazana Wa Iyyahum Min Jami’i Bala’id-Dunya Wa Ahwali Yawmil-Qiyamah.

Wa An TarzuqNal-‘UluuMan-Naafi’ah Wal-A’malas-Solihah. Wa An Ta’simana Min Sharri Al-Ashrari Mina Al-Insi Wal-Jinni Wad-DaWaabbi Wa Ghairiha.

Wa An Takhtim Lana Wa Lahum Bihusnil-KhooTimah. Rabbana WaaTina Fid-Dunya Hasanatan Wa Fil-Akhirati Hasanatan Waqina ‘Adhaban-Nar

Wasallallahu ‘Ala Sayyidina Muhammadin Wa ‘Ala Alihi Wa Sahbihi Wa Sallam. Subhan Rabbika Rabbil-‘Izzati ‘Amma Yasifun Wa Salamun ‘Alal-Mursalin Wal-Hamdulillahi Rabbil-‘Alameen.

Maksud Doa Arafah Kedua

Ya Allah Ya Tuhanku, sesungguhnya ku pohon akan Engkau dengan kemuliaan zat-Mu, dengan kemurahan-Mu yang kekal abadi, dengan segala nama-Mu Yang Maha Besar, dengan apa yang diturunkan ke atas Nabi-Mu Saidina Muhammad SAW. dan sekalian saudara-saudaranya daripada nabi-nabi dan rasul-rasul serta keluarganya, sahabat-sahabatnya dan sekalian pengikut-pengikut mereka daripada golongan ulama-ulama yang beramal, wali-wali yang soleh. Dengan kehormatan di hari yang mulia it bahawa Engkau member rahmat ke atas Nabi Muhammad, bahawa Engkau ampunkan kami, kedua ibu bapa kami, anak-anak kami, saudara mara kami, sekalian kaum keluarga kami, guru-guru kami, sahabat-sahabat kami, mereka yang berbuat baik kepada kami, mereka yang mempunyai hak atas kami, mereka yang kami zalimi tau menyakitinya dan kepada sekalian orang-orang Islam lelaki dan perempuan sama ada yang hidup atau yang mati. Engkau member rezeki dan kebajikan kepada kami dan mereka itu di dunia dan akhirat dan Engkau peliharakan kami dan mereka daripada segala bencana, Engkau jauhkan malapetaka dunia dan akhirat. Bahawa Engkau kurniakan kepada kami dengan ilmu pengetahuan yang berguna dan amalan yang soleh, Engkau peliharakan kami daripada perbuatan-perbuatan jahat sama ada daripada manusia, jin, binatang yang buas dan lain-lainnya. Engkau matikan kami dan mereka itu di dalam husnulkhatimah, wahai Tuhan kami berilah kami di dunia ini kebaikan, di akhirat juga kebaikan, peliharalah kami dari azab neraka, selawat dan salam ke atas Nabi Muhammad dan keluarganya, sahabat-sahabatnya, Maha Suci Engkau Ya Allah daripada segala sifat kekurangan.Salam sejahtera ke atas sekalian rasul-rasul dan segala pujian itu tertentu kepada Allah yang memiliki sekalian alam.

Penutup

Semoga Allah menerima zikir dan doa kita pada hari Arafah ini, dan mengampuni segala dosa dan kesalahan kita.

Kita diajar untuk meminta kebaikan, petunjuk, dan rezeki dari Allah, dan berlindung daripada api neraka dan dari segala perkara yang dapat mendekatkan kita kepadanya.

Semoga kita semua dapat memanfaatkan hari yang berkat ini dengan sebaik-baiknya, dan meraih segala kebaikan yang ada di dalamnya.

Selain itu, janganlah kita lupa untuk memohon kepada Allah agar diberi rezeki yang halal dan dijauhkan dari rezeki yang haram.

Semoga kita dikurniakan hidup yang dipenuhi dengan kebaikan, dan mati sebagai kerehatan dari segala keburukan.

Insya Allah, doa dan zikir kita pada hari Arafah akan membawa kita lebih dekat ke syurga. Semoga Allah merahmati kita semua dan memberkati usaha kita. Aminn

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


ZIKIR & DOA SEBELUM TIDUR (Panduan Rumi)

Bagaimanakah bacaan zikir dan doa sebelum tidur?

Panduan ini akan menerangkan secara lengkap bacaan zikir dan doa yang digalakkan sebelum kita tidur agar kita terlindung dari gangguan syaitan.

Apa yang penting:

Bacaan-bacaan ini telah saya permudahkan dengan transliterasi rumi untuk membantu anda yang kurang pandai membaca teks arab. InsyaaAllah audio akan menyusul.

Mari kita mulakan..

Isi Kandungan

Pengenalan
Bacaan Zikir Sebelum Tidur
Doa Tidur
Doa Bangun Tidur
Penutup

Pengenalan

Sebagai muslim, kita percaya bahawa tidur adalah nikmat dan seperti setiap nikmat lain.

Ia sepatutnya digunakan untuk kita berterima kasih kepadaNya melalui ibadah, dan bukan dengan mengingkariNya – dengan terlebih tidur dan terlepas solat serta mengabaikan tanggungjawab kita.

Bagi seorang muslim juga, tidur merupakan satu peringatan pada kematian.

Allah berfirman dalam al-Quran:

Allah (Yang Menguasai Segala-galanya), Ia mengambil dan memisahkan satu-satu jiwa dari badannya, jiwa orang yang sampai ajalnya semasa matinya, dan jiwa orang yang tidak mati: dalam masa tidurnya; kemudian Ia menahan jiwa orang yang Ia tetapkan matinya dan melepaskan balik jiwa yang lain (ke badannya) sehingga sampai ajalnya yang ditentukan. Sesungguhnya yang demikian itu mengandungi tanda-tanda yang membuktikan kekuasaan Allah bagi kaum yang berfikir (untuk memahaminya).

— Surah Az-Zumar ayat 42

Jadi bayangkan, setiap malam kita tidur, ia ibarat kita mati dan apabila kita bangun, kita dibangkitkan semula.

Peringatan ini seharusnya membangkitkan rasa syukur dalam hati kita, dan mengingatkan kita kepada kehidupan abadi yang menunggu.

Ini menjelaskan mengapa Nabi Muhammad SAW selalu berdoa sebelum tidur.

Baginda menunjukkan rasa syukur dan meminta perlindungan sebelum lena dalam tidur, dalam keadaan yang mungkin digambarkan sebagai kematian sementara.

Marilah kita belajar daripada baginda dan gunakan tidur kita sebagai jalan untuk mendekatkan diri kepada Pencipta kita.

Berikut di bawah ini adalah beberapa zikir, wirid dan bacaan doa yang boleh diamalkan sebelum kita tidur:

Bacaan Zikir Sebelum Tidur

Rasulullah SAW mengajarkan kepada umatnya supaya tidur dalam keadaan suci dari segi pakaian dan badan.

Malah, dianjurkan berwuduk sebelum masuk tidur.

Dalam hadis al-Bara’ Bin A’zib, Rasulullah SAW berkata,
 “Apabila kamu ingin masuk tidur, maka ambillah wuduk dengan cara berwuduk untuk solat”.

Sehubungan dengan itu, Muaz bin Jabal meriwayatkan Rasulullah SAW menyatakan:

Setiap Muslim yang tidur dengan membaca zikir dan dalam keadaan suci (berwuduk), lalu dia terjaga pada waktu malam, lantas berdoa kepada Allah memohon kebaikan urusan dunia dan akhirat, pasti Allah akan mengurniakan kebaikan itu kepadanya

— Hadis direkodkan oleh Ahmad dan Abu Daud, Sahih al-Jami’ (5754)

Jika sudah selesai berwuduk, maka bacalah wirid-wirid di bawah ini:

1

Kedua tapak tangan disatukan lalu membaca Surah al-Ikhlas:

Qul huwallāhu aḥad. Allāhuṣ-ṣamad. Lam yalid wa lam yūlad. Wa lam yakul lahū kufuwan aḥad.

Maksudnya

Katakanlah (wahai Muhammad): “(Tuhanku) ialah Allah Yang Maha Esa, Allah Yang menjadi tumpuan sekalian makhluk untuk memohon sebarang hajat, Ia tiada beranak, dan Ia pula tidak diperanakkan, Dan tidak ada sesiapapun yang serupa denganNya.

2

Kemudian membaca Surah Al Falaq:

qul a‘ūżu birabbil-falaq. min syarri mā khalaq. wa min syarri gāsiqin iżā waqab. wa min syarrin-naffāṡāti fil-‘uqad. wa min syarri ḥāsidin iżā ḥasad

Maksudnya

Katakanlah (wahai Muhammad), “Aku berlindung kepada (Allah) Tuhan yang menciptakan sekalian makhluk, Dari bencana makhluk-makhluk yang Ia ciptakan, Dan dari bahaya gelap apabila ia masuk, Dan dari kejahatan makhluk-makhluk yang menghembus-hembus pada simpulan-simpulan (dan ikatan-ikatan), Dan dari kejahatan orang yang dengki apabila ia melakukan dengkinya.

3

Seterusnya Membaca an-Nas:

qul a‘ūżu birabbin-nās. malikin-nās. ilāhin-nās. min syarril-waswāsil-khannās. allażī yuwaswisu fī ṣudūrin-nās. minal jinnati wan-nās

Maksudnya

Katakanlah (wahai Muhammad): “Aku berlindung kepada (Allah) Pemulihara sekalian manusia. Yang Menguasai sekalian manusia, Tuhan yang berhak disembah oleh sekalian manusia, Dari kejahatan pembisik penghasut yang timbul tenggelam, Yang melemparkan bisikan dan hasutannya ke dalam hati manusia, (Iaitu pembisik dan penghasut) dari kalangan jin dan manusia.

Kemudian dengan kedua-dua tapak tangan mengusap badan yang dapat dijangkau.

Dimulakan dari kepala, wajah dan badan bahagian depan. Dilakukan sebanyak tiga kali.

4

Kemudian membaca
Ayat Kursi
:

 Allāhu Lā Ilāha Illā Huw, Al-Ḥayyul-Qayyūm, Lā Ta’khużuhū Sinatuw Wa Lā Naum, Lahū Mā Fis-Samāwāti Wa Mā Fil-Arḍ, Man Żallażī Yasyfa‘U ‘Indahū Illā Bi’iżnih, Ya‘Lamu Mā Baina Aidīhim Wa Mā Khalfahum, Wa Lā Yuḥīṭūna Bisyai’im Min ‘Ilmihī Illā Bimā Syā’, Wasi‘A Kursiyyuhus-Samāwāti Wal-Arḍ, Wa Lā Ya’ūduhū Ḥifẓuhumā, Wa Huwal-‘Aliyyul-‘Aẓīm

Maksudnya

Allah, tiada Tuhan (yang berhak disembah) melainkan Dia, Yang Tetap hidup, Yang Kekal selama-lamanya mentadbirkan (sekalian makhlukNya). Yang tidak mengantuk usahkan tidur. Yang memiliki segala yang ada di langit dan yang ada di bumi. Tiada sesiapa yang dapat memberi syafaat (pertolongan) di sisiNya melainkan dengan izinNya. yang mengetahui apa yang ada di hadapan mereka dan apa yang ada di belakang mereka, sedang mereka tidak mengetahui sesuatu pun dari (kandungan) ilmu Allah melainkan apa yang Allah kehendaki (memberitahu kepadanya). Luasnya Kursi Allah (ilmuNya dan kekuasaanNya) meliputi langit dan bumi, dan tiadalah menjadi keberatan kepada Allah menjaga serta memelihara keduanya. Dan Dia lah Yang Maha Tinggi (darjat kemuliaanNya), lagi Maha Besar (kekuasaanNya)

5

Kemudian sambung bacaan dengan bacaan berikut:

 Āmanar-Rasūlu Bimā Unzila Ilaihi Mir Rabbihī Wal-Mu’minūn, Kullun Āmana Billāhi Wa Malā’ikatihī Wa Kutubihī Wa Rusulih, Lā Nufarriqu Baina Aḥadim Mir Rusulih, Wa Qālū Sami‘Nā Wa Aṭa‘Nā Gufrānaka Rabbanā Wa Ilaikal-Maṣīr

Maksudnya

Rasulullah telah beriman kepada apa yang diturunkan kepadanya dari Tuhannya, dan juga orang-orang yang beriman, semuanya beriman kepada Allah, dan Malaikat-malaikatNya, dan Kitab-kitabNya, dan Rasul-rasulNya. (Mereka berkata): “Kami tidak membezakan antara seorang dengan yang lain Rasul-rasulnya”. Mereka berkata lagi: Kami dengar dan kami taat (kami pohonkan) keampunanMu wahai Tuhan kami, dan kepadaMu jualah tempat kembali”.

6

Dan disambung lagi dengan bacaan ini:

 Lā Yukallifullāhu Nafsan Illā Wus‘Ahā, Lahā Mā Kasabat Wa ‘Alaihā Maktasabat, Rabbanā Lā Tu’ākhiżnā In Nasīnā Au Akhṭa’nā, Rabbanā Wa Lā Taḥmil ‘Alainā Iṣran Kamā Ḥamaltahū ‘Alallażīna Min Qablinā, Rabbanā Wa Lā Tuḥammilnā Mā Lā Ṭāqata Lanā Bih, Wa‘Fu ‘Annā, Wagfir Lanā, Warḥamnā, Anta Maulānā Fanṣurnā ‘Alal Qaumil-Kāfirīn

Maksudnya

Allah tidak memberati seseorang melainkan apa yang terdaya olehnya. Ia mendapat pahala kebaikan yang diusahakannya, dan ia juga menanggung dosa kejahatan yang diusahakannya. (Mereka berdoa dengan berkata): “Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami. Engkaulah Penolong kami, oleh itu, tolonglah kami untuk mencapai kemenangan terhadap kaum-kaum yang kafir”.

7

Kemudian membaca bacaan berikut:

Bismika Rabbi Wadha’tu Janbi , Wa Bika ‘Arfa’uhu, Fa’in ‘AmsakTa Nafsi FarhamHaa, Wa ‘In ‘ArsalTahaa FahFadhHaa, Bimaa Tahfadhu Bihi ‘Ibaadakas-Saalihiin.

Maksudnya

Dengan menyebut nama-Mu wahai Tuhanku, aku merebahkan tubuhku. Jika Engkau hendak menahan jwaku (mencabut nyawaku) maka kasihanilah, dan jika Engkau biarkan (hidup) maka jagalah sebagaimana Engkau menjaga hamba-hamba-Mu yang soleh.

8

Disambung dengan bacaan ini:

Allahumma ‘Innaka Khalaqta Nafsi Wa ‘Anta TawafFaaHaa, Laka MamaaTuHaa Wa MahYaaHaa, ‘In ‘AhYayTaHaa FahFadhHaa, Wa ‘In ‘AmatTaHaa FaghFir LaHaa . AllaHumma ‘Inni ‘As’alukal-‘Aafiyah.

Maksudnya

“Ya Allah, Sesungguhnya Engkau menciptakan diriku, dan Engkaulah yang akan mematikannya. Mati dan hidupnya hanya milik-Mu. Apabila Engkau menghidupkannya, maka peliharalah ia. Apabila Engkau mematikannya, maka ampunilah ia. Ya Allah, sesungguhnya aku mohon kepada-Mu keselamatan.”

9

Kemudian baca ayat berikut sebanyak 3 kali:

Allahumma Qini ‘Adhabaka Yawma Tab’athu ‘Ibadaka

Maksudnya

Ya Allah, lindungilah aku (dari) azab-Mu pada hari Engkau bangkitkan hamba-bamba-Mu.” (Dibaca tiga kali)

10

Kemudian baca doa berikut:

Bismika Allahumma ‘Amuutu Wa ‘AhYaa.

Maksudnya

Dengan nama-Mu, ya Allah, aku mati dan hidup.

11

Kemudian Membaca SubhaaNallah 33 Kali:

SubHaaNallah
 (33 Kali)

Maksudnya

Maha Suci Allah

12

Seterusnya membaca Alhamdulillah Sebanyak 33 Kali:

Alhamdulillah
 (33 Kali)

Maksudnya

Segala pujian hanya bagi Allah

13

Selepas itu, Membaca Takbir “Allahu Akbar” Sebanyak 33 Kali:

Allahu Akbar
(33 Kali)

Maksudnya

Allah Maha Besar

14

Kemudian membaca doa agar dilunasi hutang

Allahumma Robbas-Samaawaatis Sab’i Wa Robbal ‘Arsyil ‘Azhiim, Robbanaa Wa Robba Kulli Syai-In, Faaliqol Habbi Wan-Nawaa Wa Munzilat-Tawrooti Wal Injiil Wal Furqoon. A’udzu Bika Min Syarri Kulli Syai-In Anta Aakhidzum Binaa-Shiyatih. Allahumma Antal Awwalu Falaysa Qoblaka Syai-Un Wa Antal Aakhiru Falaysa Ba’daka Syai-Un, Wa Antazh Zhoohiru Fa Laysa Fawqoka Syai-Un, Wa Antal Baathinu Falaysa Duunaka Syai-Un, Iqdhi ‘Annad-Dainaa Wa Aghninaa Minal Faqri.

Maksudnya

Ya Allah, Tuhan yang menguasai langit yang tujuh, Tuhan yang menguasai Arasy yang agung, Tuhan kami dan Tuhan segala sesuatu, Tuhan yang membelah butir tumbuh-tumbuhan dan biji buah, Tuhan yang menurunkan kitab Taurat, Injil dan Furqan (Al-Qur’an). Aku berlindung kepada-Mu daripada kejahatan segala sesuatu yang Engkau memegang ubun-ubunnya. Ya Allah, Engkaulah yang pertama, sebelum-Mu tidak ada sesuatu. Engkaulah yang terakhir setelah-Mu tidak ada sesuatu. Engkaulah yang dzahir, di atas-Mu tidak ada sesuatu. Engkaulah yang batin, di bawah-Mu tidak ada sesuatu, lunasilah hutang kami dan berilah kami kekayaan hingga kami terlepas daripada kefakiran

1
5

Kemudian membaca doa ini:

Alhamdulillahil-LaZi At’amana Wa Saqana Wa Kafana Wa Awana, Fakam Mimman Laa Kaafiya Lahu Wa Laa Mu’wiya.

Maksudnya

 “Segala puji hanya bagi Allah Yang telah memberi kami makan dan memberi kami minum, mencukupi kami, memberi kami tempat berteduh. Betapa banyak orang yang tidak memiliki siapa yang mencukupinya dan memberinya tempat berteduh.

1
6

Seterusnya membaca ini:

Allahumma ‘Aalima Al-Ghaybi Wa Al-Shahadati, Faatira Al-Samawati Wa Al-Ardi, Rabb Kulli Shay’in Wa Malikih, Ashhadu An La Ilaha Illa Ant, A’udhu Bika Min Sharri Nafsi, Wa Min Sharri Al-Shaytan Wa Shirkih, Wa An Aqtarifa ‘Ala Nafsi Su’an Aw Ajurruhu ila Muslim.

Maksudnya

Ya Allah, Yang Maha Mengetahui yang ghaib dan yang nyata. Wahai Tuhan Pencipta langit dan bumi, Tuhan segala sesuatu yang merajainya. Aku bersaksi bahawa tiada than yang berhak disembah kecuali Engkau. Aku berlindung kepada-Mu daripada keiahatan diriku, syaitan dan bala tenteranya, atau aku menjalankan keburukan ke atas diriku atau mendorong orang Islam padanya.

17

Kemudian dibaca doa ini:

Allahumma Aslamtu Nafsi Ilayka, Wa Fawwadtu Amri Ilayka, Wa Wajjahtu Wajhi Ilayka, Wa Alja’tu Dhahri Ilayka, Raghbatan Wa Rahbatan Ilayka, La Malja’a Wa La Manja Minka Illa Ilayka, Allahumma Amantu Bikitabika Allazi Anzalta, Wa Binabiyyika Allazi Arsalta.

Maksudnya

 “Ya Allah, aku menyerahkan diriku kepada-Mu, aku menyerahkan urusanku kepada-Mu, aku menghadapkan wajahku kepada-Mu, aku merebahkan belakangku kepada-Mu. Kerana suka (mendapat rahmat-Mu) dan takut pada (seksaan-Mu). Tidak ada tempat perlindungan dan penyelamatan daripada (ancaman)-Mu, kecuali kepada-Mu. Aku beriman kepada kitab yang telah Engkau turunkan (melalui malaikat) dan (kebenaran) nabi-Mu yang Engkau utus.

18

Akhir sekali membaca doa tidur ini:

Doa Tidur

Bismikallohumma Ahya Wa Amuut

Maksudnya

Dengan menyebut nama-Mu ya Allah, aku hidup dan aku mati

Doa Bangun Tidur

Setiap hari kita diizinkan Allah untuk hidup kembali setelah beberapa jam dimatikan oleh Allah, atau dengan kata lain, menikmati nikmat tidur yang nyenyak.

Islam telah menganjurkan sunnah yang sangat baik iaitu membaca doa bangun tidur.

Alhamdulillahil-ladzii AhYaaNaa Ba’daMaa Amaa TaNaa Wa ilaihin NuSyuuRu

Maksudnya:

Segala puji bagi Allah yang telah menghidupkan kami sesudah kami mati (membangunkan dari tidur) dan hanya kepada-Nya kami dikembalikan”

Penutup

Wirid dan doa sebelum tidur bukanlah sekadar ritual rutin, tetapi ia adalah satu amalan yang penting dan penuh makna dalam kehidupan seorang Muslim.

Dalam kacamata Islam, tidur adalah manifestasi kematian kecil dan kehidupan semula, dan dengan berdoa dan berwirid, kita mengambil kesempatan ini untuk mengingati Allah, menunjukkan rasa syukur, memohon perlindungan, dan mempersiapkan diri untuk perjalanan roh ini.

Ini juga adalah cara bagi kita untuk memperbaharui rasa
 istiqamah
 kita kepada agama dan memastikan bahawa setiap aspek kehidupan kita, termasuk tidur ― adalah dijalankan dengan penuh kesedaran dan tujuan.

Dengan cara ini, ia bukan sahaja membantu kita mencapai ketenangan dan ketenteraman, tetapi juga memperkuat hubungan kita dengan Allah dan membantu kita hidup dengan lebih bermakna dan bertanggungjawab.

Oleh itu, mari kita usaha untuk menjadikan amalan ini sebagai sebahagian daripada rutin harian kita dan merasai manfaat rohani dan fizikalnya.

Pautan Berguna

Panduan Lengkap ZIKIR
Panduan Lengkap Qiamullail
Tidur Cara Nabi
Bolehkah Solat Tahajjud Jika Tidak Tidur?

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


ZIKIR HARIAN RUMI (Bacaan Zikir Isnin Hingga Ahad)

Ini adalah panduan bacaan zikir harian lengkap bermula dari hari Isnin sehingga Ahad.

Setiap bacaan zikir dipermudahkan dengan transliterasi Rumi. InsyaAllah saya akan menambah audio pada setiap bacaan tidak lama lagi.

Semoga bermanfaat

Isi Kandungan

Kepentingan & Kelebihan Zikir
Zikir Harian Imam Al Ghazali
Zikir Hari Isnin
Zikir Hari Selasa
Zikir Hari Rabu
Zikir Hari Khamis
Zikir Hari Jumaat
Zikir Hari Sabtu
Zikir Hari Ahad
Adab Zikir & Berdoa
Penutup

Kepentingan & Kelebihan Zikir

Apakah kepentingan zikir dalam kehidupan?

Bagi membentuk insan yang mulia disisi Allah SAW, seseorang itu perlu memperbanyakkan beramal dengan amalan soleh seperti Qiamullail, solat sunat, membaca al Quran, berselawat, berzikir dan sebagainya.

Zikir ialah amalan yang dipuji oleh Allah yang besar ertinya dan ganjarannya di sisi Allah SWT.

Mudah-mudahan dengan kita mengamalkan zikir itu kita akan mencapai kedudukan
muttaqin
 dan mendapat pahala kerana mengamalkannya.

Zikir Harian Imam Al Ghazali

Sesiapa yang istiqamah mengamalkan wirid harian Imam Al-Ghazali ini, InsyaAllah diberkati hidupnya dan dikekalkan hidayah dan taufiq serta mati dalam imam (menurut kitab

Ihya Ulumuddin
)

Zikir Hari Isnin

Laa HawLa WaLaa Quwwata ilLaa Billahil-‘Aliyyil ‘Azimm

Tiada daya dari kekuatan melainkan dengan Allah yang Maha Tinggi Lagi Maha Agung

Zikir Hari Selasa

AllaHumMa Solli ‘Alaa ‘AbDika WaRoSuuLiKa Wa NaBiyyiKal AmiNa Wa ‘Alaa AaLihi WaSohBihi WasSalLam

Ya Allah, rahmatilah ke atas Nabi Muhammad SAW dan ke atas keluarga Baginda dan sahabat-sahabat Baginda.

Zikir Hari Rabu

AsTagFirulLah Hal-‘Azimm

Aku memohon keampunan kepada Allah Tuhan Maha Esa

Zikir Hari Khamis

SubHaaNallahil ‘Azimm SubHaaNallahi Wa BiHamDihi

Maha Suci Allah yang Maha Agung dan segala puji hanya untuk-Nya

Zikir Hari Jumaat

Ya Allah

Zikir Hari Sabtu

Laa iLaaHa ilLaalLah

Tiada Tuhan yang disembah melainkan Allah

Zikir Hari Ahad

Yaa Hayyu Yaa Qayyum

Ya Allah, Tuhan Maha Hidup lagi berdiri sendiri (tidak perlu kepada pertolongan)

Adab Zikir & Berdoa

Adab Berdoa

Menghadap ke arah kiblat bagi orang yang bersolat seorang diri atau berjemaah (makmum).

Allamah
Syeikh Tajuddin al-Jarumi
 rahimahullah apabila ditanya tentang kedudukan imam jika ada zikir selepas solat jemaah, beliau menjawab:

“Maka yang afdalnya bagi imam menjadikan sebelah kanannya ke pihak makmum dan kirinya ke pihak mihrab sekalipun ketika berdoa. Yang demikian itu sama ada berada di Masjid Nabawi atau tidak, inilah pendapat Syeikh Ibnu Hajar rahimahullah di dalam تُحْفَةٌ

Dan bersalahan pendapat Syeikh Ramli rahimahullah di dalam Kitab An-Nihayah bahawa baginya hanya jika imam itu berada di mihrab Nabi dalam Masjid Nabawi maka hendaklah dijadikan kanannya menghadap ke arah mihrab dan kirinya ke pihak makmum supaya imam menghadap kepada makam Rasulullah ﷺ.

Nas Ibnu Hajar di dalam تُحْفَةٌ yang demikian itu ialah amalan yang afdal yang telah diamalkan di Malaysia selama ini.

Adab Berzikir

Diutamakan berzikir dengan lisan berserta dengan hati, itulah yang ditegaskan oleh
Imam Nawawi
 rahimahullah di dalam
Kitab Al-Azkar.

Berlaku perbezaan pendapat fuqaha mengenai zikir lisan, sama ada
 jahr
 (nyaring) atau
sir
r (perlahan), yakni sebahagian mereka mengatakan bahawa berzikir dengan suara yang kuat dan sebahagian lagi dengan suara perlahan.

Imam asy-Syafi’e rahimahullah di dalam
Kitab Al-Umm
 membolehkan mengangkatkan suara imam yang ingin memimpin majlis zikir supaya zikirnya didengari oleh orang yang
mengikutnya.

Telah berkata Syeikh Abdus Samad al-Falimbani rahimahullah di dalam Kitab Hidayatus Salikin:

Berkata Imam Abu al-Wahab asy-Syazili rahimahullah bahawa zikir kuat itu afdal bagi orang yang berada di dalam permulaan berjalan kepada jalan Allah SWT kerana keadaan hatinya yang masih keras dan gelap.

Menurut Imam al-Faqih Abdul Wahab asy-Sya’rani rahimahullah, sesungguhnya telah sepakat ulama di kalangan ahli tasawuf bahawa wajib (untuk mendapat faedah) atas murid itu berzikir dengan
jahr
 yakni menyaringkan suara mereka serta mendalamkannya, dan bahawasanya berzikir dengan perlahan itu tiada memberi faedah (kurang berkesan).

Berkata para ulama tasawuf jika berzikir hendaklah dengan kuat dan tinggi cita-citanya untuk mencapai kedudukan yang tinggi di sisi Allah SWT.

Berkata
Syeikh Abdul Qadir al-Jilani
 di dalam Kitab Sirrul Asrar:

Zikir yang sempurna hendaklah dilakukan di dalam keadaan berwuduk yang sempurna dan zikir dengan pukulan suara yang keras sehingga timbul cahaya zikir di dalam batin orang yang berzikir.

Penutup

Untuk setiap amalan ini, kita serahkan penerimaannya kepada Allah yang Maha Pengasih dan Penyayang.

Bentukkan hati kita agar sentiasa berada dalam keadaan takut dan harap sehingga ke akhir hayat.

Saya mendoakan agar kita semua digolongkan dalam kumpulan para solihin dan diterima segala amalan kita dengan keredhaan Tuhan yang Maha Pengasih lagi Maha Penyayang.

Semoga Bermanfaat.

Pautan Berguna

Bacaan Zikir Pagi & Petang Transliterasi Rumi
Bacaan Al Mathurat Rumi

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan: